qundao/data-zh-poetry huggingface dataset:
泪二首·其二
作者：刘筠
朝代：宋
体裁：七言律诗

含酸茹叹几伤神，呜咽交流忽满巾。建业江山非故国，灞陵风雨又残春。虞歌决别知亡楚，宴酒初酣待报秦。欲断青天销积恨，月娥孀独更愁人。
洞户
作者：刘筠
朝代：宋
体裁：七言律诗

百尺青楼大道边，五陵游骑骁翩翩。不思夜魄过三五，祇问春醪赏十千。密锁香云深处户，乱飘梨雪晚来天。愁眉岂待歌成惨，咫尺河阳信未传。
淮水暴涨舟中有作
作者：刘筠
朝代：宋
体裁：七言律诗

行行极目天无柱，渺渺横流浪有花。客子方思舟下碇，阴虬自喜海为家。村遥树列秦川霁，岸阔牛分触氏蜗。鸢啸风高良可畏，此情难论坎中蛙。
清风十韵
作者：刘筠
朝代：宋

阊阖重门启，飞帘别馆深。歊蒸全已却，雅兴可能任。云起汾河咏，旌摇楚国心。过箫添爽籁，拂野荡层阴。夕劲淮阳桂，晨凄越鄂衾。登高从落帽，安寝任吹襟。珠网疏难掩，铜炉冷易侵。急翻池上叶，遥送月前砧。舞袖更回态，歌梁极绪音。最怜雕鹗意，瞬息度千岑。
清风十韵
作者：刘筠
朝代：宋

阊阖重门启，飞帘别馆深。
歊蒸全已却，雅兴可能任。
云起汾河咏，旌摇楚国心。
过箫添爽籁，拂野荡层阴。
夕劲淮阳桂，晨凄越鄂衾。
登高从落帽，安寝任吹襟。
珠网疏难掩，铜铸冷易侵。
急翻池上叶，遥送月前砧。
舞袖更回态，歌梁极绪音。
最怜鵰鹗意，瞬息度千岑。
灯夕寄献内翰虢略公
作者：刘筠
朝代：宋
体裁：七言律诗

千轮佛火照层城，九陌香车击迅霆。简子最知天帝乐，孟家惟信紫姑灵。金徒抱箭催壶水，玉宇来风满砌蓂。帘卷交疏莲烛密，通中枕上独闻铃。
直夜
作者：刘筠
朝代：宋

鷄人肃唱发章沟，汉殿重重虎戟稠。
綷羽欲栖温室树，金波先上结麟楼。
风来太液闻鸣鹤，雾卷银河见饮牛。
万国表章频奏瑞，手批天语思如流。
直夜
作者：刘筠
朝代：宋

鸡人肃唱发章沟，汉殿重重虎戟稠。綷羽欲栖温室树，金波先上结麟楼。风来太液闻鸣鹤，雾卷银河见饮牛。万国表章频奏瑞，手批天语思如流。
直夜二首
作者：刘筠
朝代：宋

琼蕊滋晨饮，青缣拥夜衾。万年宫省树，五色帝家禽。诏草裁蕂角，薰炉烬水沉。浴堂还独对，鸣佩有清音。嘉木清阴接绮窗，谪仙风骨凛冰霜。尧厨萐莆分珍膳，汉庙含桃和酪浆。磴道神行通碣石，井干云构俯瑶光。金釭璧月相辉映，兽口时飘侍史香。
直夜二首·其一
作者：刘筠
朝代：宋

琼蕊滋晨饮，青缣拥夜衾。万年宫省树，五色帝家禽。诏草裁蕂角，薰炉烬水沉。浴堂还独对，鸣佩有清音。
直夜二首·其一
作者：刘筠
朝代：宋

琼蘂滋晨饮，青缣拥夜衾。
万年宫省树，五色帝家禽。
诏草裁蕂角，熏炉烬水沉。
浴堂还独对，鸣佩有清音。
直夜二首·其二
作者：刘筠
朝代：宋
体裁：七言律诗

嘉木清阴接绮窗，谪仙风骨凛冰霜。尧厨萐莆分珍膳，汉庙含桃和酪浆。磴道神行通碣石，井干云构俯瑶光。金釭璧月相辉映，兽口时飘侍史香。
禁中庭树
作者：刘筠
朝代：宋
体裁：五言律诗

羽叶笼盘石，虬枝拂画堂。夜声含素瑟，晓影逼扶桑。好借鸾为瑞，无容麝损香。宁知千载后，祇美召公棠。
秋夜对月
作者：刘筠
朝代：宋
体裁：五言排律

瑶席留欢友，金波对广庭。重帘和雾卷，六幕极天青。属玉东西馆，琉璃左右屏。梁园休赋雪，隋苑漫飞萤。蟾滴全供砚，牛津不见星。绮窗分皎皎，苔阁共亭亭。已丧应刘魄，谁通鲍谢灵。欲销千里恨，鲁酒薄还醒。
立夏奉祀太一宫
作者：刘筠
朝代：宋

舜柏森森拂绛霄，薰风瑟瑟动云璈。琳房遍设沉榆席，金檠齐燃绿桂膏。秘册十行开凤检，灵辉三烛驻霓旄。香飘员峤空歌歇，北斗阑干月殿高。
立夏奉祀太一宫
作者：刘筠
朝代：宋

舜栢森森拂绛霄，熏风瑟瑟动云璈。
琳房遍设沉榆席，金檠齐燃绿桂膏。
秘册十行开凤检，灵辉三烛驻霓旄。
香飘员峤空歌歇，北斗阑干月殿高。
立夏奉祀太一宫五言十韵
作者：刘筠
朝代：宋

朱驾开炎序，琼科举旧仪。恭承宣室诏，肃奉列真祠。地接茏葱气，人多绰约姿。珍丛罗宝槭，嘉树荫文榱。仙馔丰青？，斋房饰紫帷。洁诚专在祀，将事伫迎禧。谷应空歌韵，神听祝册辞。兰蒸芬静品，桂醑滟华彝。烟达徐梵币，风灵自转旗。云衣才半解，鸣凤溯晨曦。
立夏奉祀太一宫五言十韵
作者：刘筠
朝代：宋
体裁：五言排律

朱驾开炎序，琼科举旧仪。恭承宣室诏，肃奉列真祠。地接茏葱气，人多绰约姿。珍丛罗宝槭，嘉树荫文榱。仙馔丰青�，斋房饰紫帷。洁诚专在祀，将事伫迎禧。谷应空歌韵，神听祝册辞。兰蒸芬静品，桂醑滟华彝。烟达徐梵币，风灵自转旗。云衣才半解，鸣凤溯晨曦。
立夏奉祀太一宫五言十韵
作者：刘筠
朝代：宋

朱驾开炎序，琼科举旧仪。
恭承宣室诏，肃奉列真祠。
地接茏葱气，人多绰约姿。
珍丛罗宝槭，嘉树荫文榱。
仙馔丰青𩝊，斋房饰紫帷。
洁诚专在祀，将事竚迎禧。
谷应空歌韵，神听祝册辞。
兰蒸芬静品，桂醑滟华彝。
烟达徐梵币，风灵自转旗。
云衣纔半解，鸣凤遡晨曦。
致斋太一宫
作者：刘筠
朝代：宋
体裁：五言排律

紫馆天神贵，纶闱地望清。斋心奉蠲洁，摄事罄诚明。殿翼如轩翥，坛垓类削成。直官琳札密，太宰绣衣轻。薜荔罗芳席，虹蜺曳綵旌。星陈五帝佐，体荐一元牲。苍驷回风驭，珍禽惊露声。丹霞升晓气，若木竞新英。挹袂宁无友，凌霄自放情。受釐宣室对，贾傅异诸生。
苦热
作者：刘筠
朝代：宋

六幕云收万籁沉，结瑶千尺倦登临。七盘妙舞频挥汗，五色嘉瓜冷镇心。极目岭梅宁止渴，拂波宫柳漫垂阴。祇忧火解神仙骨，赖有泉声发素琴。
苦热
作者：刘筠
朝代：宋

六幕云收万籁沉，结瑶千尺倦登临。
七盘妙舞频挥汗，五色嘉瓜冷镇心。
极目岭梅宁止渴，拂波宫柳漫垂阴。
祇忧火解神仙骨，頼有泉声发素琴。
荷花
作者：刘筠
朝代：宋

水国开良宴，霞天湛晚晖。凌波宓妃至，荡桨莫愁归。妆浅休啼脸，香清愿袭衣。即时闻鼓瑟，他日问支机。绣骑翩翩过，珍禽两两飞。牢收交甫佩，莫遣此心违。
荷花
作者：刘筠
朝代：宋

水国开良宴，霞天湛晚晖。
凌波宓妃至，荡桨莫愁归。
粧浅休啼脸，香清愿袭衣。
即时闻鼓瑟，他日问支机。
绣骑翩翩过，珍禽两两飞。
牢收交甫佩，莫遣此心违。
萤
作者：刘筠
朝代：宋

荒郊多腐草，故苑近清秋。
棘密何胜数，囊轻莫尽收。
月高疑爝息，天远认星流。
紫桂风微急，红兰露徧浮。
已能穿永巷，更欲拂高楼。
灭烛方无寐，鸣蛩相荐愁。
萤
作者：刘筠
朝代：宋

荒郊多腐草，故苑近清秋。棘密何胜数，囊轻莫尽收。月高疑爝息，天远认星流。紫桂风微急，红兰露遍浮。已能穿永巷，更欲拂高楼。灭烛方无寐，鸣蛩相荐愁。
许洞归吴中
作者：刘筠
朝代：宋
体裁：七言律诗

欲折瑶华向绿畴，风光满目尽离愁。茂林修竹多嘉客，万壑千岩忆旧游。汉诏已闻求泛驾，祢狂无自屈岑牟。荆山待价何忧晚，龟手犹期裂地酬。
译经光梵大师
作者：刘筠
朝代：宋

汉梦通西域，逍遥广旧园。竺乾方演教，金粟岂忘言。砚滴寒蟾吐，台香瑞兽喷。挥毫花满裓，隐几雪盈门。大士清歌发，南宗密印存。纵横十二部，慧日破重昏。
译经光梵大师
作者：刘筠
朝代：宋

汉梦通西域，逍遥广旧园。
竺干方演教，金粟岂忘言。
砚滴寒蟾吐，台香瑞兽喷。
挥毫花满裓，隠几雪盈门。
大士清歌发，南宗密印存。
纵横十二部，慧日破重昏。
赤日
作者：刘筠
朝代：宋

芒熛盛德正浑仪，休问探汤向小儿。尽日羽陵开蠹简，几人河朔引芳卮。尧厨萐莆频摇处，汉殿相风未转时。争得琴高借双鲤，暂游姑射对冰姿。
赤日
作者：刘筠
朝代：宋

芒熛盛德正浑仪，休问探汤向小儿。
尽日羽陵开蠹简，几人河朔引芳巵。
尧厨萐莆频摇处，汉殿相风未转时。
争得琴高借双鲤，暂游姑射对冰姿。
赴郡之初寻属愆亢有议举旧典取湫水征巫觋以致祷而涉旬靡应农事方急遣罢去越翊日渐获优洽
作者：刘筠
朝代：宋

优诏将州任，视政纔旬时。
田畯诉炎暵，坐虞多稼萎。
云将掉头去，波臣涸辙危。
行部殊未及，随车杳难期。
往惭神父化，徒令旱母嗤。
诸曹白事者，雩典举旧规。
郡北岐棘山，上有三湫池。
衙吏洁斋往，汲水置缥瓷。
朝服领巫觋，诘旦迓诸岐。
舁以结綵舆，奉以五龙祠。
自是率宾介，寅午款于斯。
纷敷荐楮镪，浸渍洒杨枝。
瓦鑪松香髓，匏樽黍酌醨。
四壁绘神变，正筵塑灵仪。
悕若叶公牖，怪甚葛仙陂。
老觋十数辈，勃屑头如魌。
童巫及伶倡，貌寝语喽囇。
但多瓮盎质，曾乏婉娈姿。
交手操铃拂，合譟屡僛僛。
喧尘着蓬髮，秽汗落粉颐。
一问且一呕，掩鼻以帨褵。
朝隮蔚旋败，成震巽散之。
巽风暮欲息，窍行呼復来。
慢黩固已甚，诞妄相凭随。
如是者浃日，仅得沾服滋。
嗟予政无状，百拜胡敢辞。
矧夫民习俗，姑用慰赍咨。
抑闻古人言，天鉴本无私。
神道贵得一，何乃托邪师。
遽俾送湫勺，撤役勤蠒丝。
申明恤刑诏，梃重舍轻疑。
从此四三日，油霈洽封圻。
又闻尧汤世，水旱轸君慈。
振救自有术，敛散适所宜。
元元无菜色，九载尚熙熙。
周礼地官职，皇舞虽有祈。
道经莅天下，伤民诚弗为。
惟神禀聪正，远鬼务肃祗。
愿守有常德，可戒兴妖思。
赴郡之初寻属愆亢有议举旧典取湫水徵巫觋以致祷而涉旬靡应农事方急遣罢去越翊日渐获优洽
作者：刘筠
朝代：宋

优诏将州任，视政才旬时。田畯诉炎暵，坐虞多稼萎。云将掉头去，波臣涸辙危。行部殊未及，随车杳难期。往惭神父化，徒令旱母嗤。诸曹白事者，雩典举旧规。郡北岐棘山，上有三湫池。衙吏洁斋往，汲水置缥瓷。朝服领巫觋，诘旦迓诸岐。舁以结綵舆，奉以五龙祠。自是率宾介，寅午款于斯。纷敷荐楮镪，浸渍洒杨枝。瓦炉松香髓，匏樽黍酌醨。四壁绘神变，正筵塑灵仪。悕若叶公牖，怪甚葛仙陂。老觋十数辈，勃屑头如魌。童巫及伶倡，貌寝语喽囇。但多瓮盎质，曾乏婉娈姿。交手操铃拂，合噪屡僛僛。喧尘著蓬发，秽汗落粉颐。一问且一呕，掩鼻以帨缡。朝隮蔚旋败，成震巽散之。巽风暮欲息，窍行呼复来。慢黩固已甚，诞妄相凭随。如是者浃日，仅得沾服滋。嗟予政无状，百拜胡敢辞。矧夫民习俗，姑用慰赍咨。抑闻古人言，天鉴本无私。神道贵得一，何乃托邪师。遽俾送湫勺，撤役勤茧丝。申明恤刑诏，梃重舍轻疑。从此四三日，油霈洽封圻。又闻尧汤世，水旱轸君慈。振救自有术，敛散适所宜。元元无菜色，九载尚熙熙。周礼地官职，皇舞虽有祈。道经莅天下，伤民诚弗为。惟神禀聪正，远鬼务肃祗。愿守有常德，可戒兴妖思。
送僧归护国寺
作者：刘筠
朝代：宋

暂寄长安寺，时闻宝偈传。南归宗派盛，外护帝臣贤。桂色陵庵雪，芝腴助茗泉。离怀杳何许，凤刹际霞天。
送僧归护国寺
作者：刘筠
朝代：宋

暂寄长安寺，时闻宝偈传。
南归宗派盛，外护帝臣贤。
桂色陵庵雪，芝腴助茗泉。
离怀杳何许，凤剎际霞天。
送客不及
作者：刘筠
朝代：宋

青门祖帐曙烟微，片席乘流鸟共飞。曲岸马嘶风袅袅，短亭人散柳依依。灞陵目断犹回望，楚水魂销为送归。祇自河梁传怨曲，洛尘千古化征衣。日上旗亭第五重，百壶春酿与谁同。黄山远隔奔霁骑，紫塞孤飞避弋鸿。湘竹几时休染泪，楚旌终日自摇风。此情不及歌杨柳，一尺鱼书万水中。
送客不及·其一
作者：刘筠
朝代：宋
体裁：七言律诗

青门祖帐曙烟微，片席乘流鸟共飞。曲岸马嘶风袅袅，短亭人散柳依依。灞陵目断犹回望，楚水魂销为送归。祇自河梁传怨曲，洛尘千古化征衣。
送客不及·其二
作者：刘筠
朝代：宋
体裁：七言律诗

日上旗亭第五重，百壶春酿与谁同。黄山远隔奔霁骑，紫塞孤飞避弋鸿。湘竹几时休染泪，楚旌终日自摇风。此情不及歌杨柳，一尺鱼书万水中。
送张无梦归天台
作者：刘筠
朝代：宋

抗节在丛霄，谈玄屡对尧。风回列子驭，霞建赤城标。白石泥丹灶，红泉涤酒瓢。天章耀行色，鹤态自逍遥。
送张无梦归天台
作者：刘筠
朝代：宋

抗节在丛霄，谈玄屡对尧。
风迴列子驭，霞建赤城标。
白石泥丹竈，红泉涤酒瓢。
天章耀行色，鹤态自逍遥。
送高学士知越
作者：刘筠
朝代：宋

浩荡辞波润鼠须，风流谈柄蔼栟榈。汉台厌卧郎官锦，禹穴思探上世书。鹤盖成阴争出饯，鹍弦促调叹离居。由来方任推名辈，藻思江山助起予。
送高学士知越
作者：刘筠
朝代：宋

浩荡辞波润鼠鬚，风流谈柄蔼栟榈。
汉台厌卧郎官锦，禹穴思探上世书。
鹤盖成阴争出饯，鵾絃促调叹离居。
由来方任推名辈，藻思江山助起予。
霜月
作者：刘筠
朝代：宋

霜晓月仍残，桐疏凤更单。
已伤春寂寂，还踏夜漫漫。
冻合仙槎路，熏余侍史兰。
那知荀奉倩，体薄不胜寒。
霜月
作者：刘筠
朝代：宋

霜晓月仍残，桐疏凤更单。已伤春寂寂，还踏夜漫漫。冻合仙槎路，薰馀侍史兰。那知荀奉倩，体薄不胜寒。
题义门胡氏华林书院
作者：刘筠
朝代：宋
体裁：七言律诗

华林家声世不渝，云仍次第秉鱼须。乌衣门大容高盖，蝌蚪书多聚硕儒。里巷当今为甲族，风烟从古是仙都。岂惟一榻留徐孺，食客三千兼鲙鲈。
题林处士肥上新屋壁
作者：刘筠
朝代：宋
体裁：七言律诗

久厌侯鲭静室来，卜居邻近钓鱼台。旧山鹤怨无钱买，新竹僧同借宅栽。斗酒谁从杨子学，扁舟空访戴逵回。抽毫有污东阳望，但惜明时老涧才。
馆中新蝉
作者：刘筠
朝代：宋
体裁：七言律诗

庭中嘉树发华滋，可要螳螂共此时。翼薄乍舒宫女鬓，蜕轻全解羽人尸。风来玉女乌先转，露下金茎鹤未知。日永声长兼夜思，肯容潘岳到秋悲。
鹤
作者：刘筠
朝代：宋
体裁：七言律诗

碧树阴浓扣砌平，华亭归梦晓频惊。仙经若未标奇相，琴操何因寄恨声。养气自怜鸡善胜，全身却许雁能鸣。芝田玉水春云伴，可得乘轩是所荣。
题清芬阁
作者：刘管
朝代：宋

自从笔削三千首，復见风骚二百年。
佳句独为时辈许，幽光长伴客星悬。
耳孙文采方高蹈，鼻祖声名更盛传。
曾到先生栖隐处，桐君山下好林泉。
如梦令
作者：刘素香
朝代：宋

邂逅相逢如故。引起春心追慕。高挂彩鸾灯，正是儿家庭户。那步。那步。千万来宵垂顾。
咏周贯
作者：刘纯臣
朝代：宋
体裁：七言绝句

八十西山作酒仙，麻鞋乳断布衣穿。形骸一脱尘缘尽，太极光阴不记年。
送王迪夫妇偕隐
作者：刘纯臣
朝代：宋

发如抹漆左参军，脱去青衫从隐沦。世上更无羁绊事，壶中别有自由身。鼎烹玉兔山前药，花看金鳌背上春。莫怪少年能决烈，蓝田夫妇总登真。
送王迪夫妇偕隠
作者：刘纯臣
朝代：宋

髮如抹漆左参军，脱去青衫从隠沦。
世上更无羁绊事，壶中别有自由身。
鼎烹玉兔山前药，花看金鰲背上春。
莫怪少年能决烈，蓝田夫妇总登真。
芝山梅仙洞
作者：刘绾
朝代：宋

传闻梅子真，入山歌采芝。蝉蜕升紫雾，灵踪使人思。骖鸾不复返，蔓草空离披。高风自百世，非假神仙师。人生不朽业，大节在无亏。服食求冲举，虚无恐难期。
芝山梅仙洞
作者：刘绾
朝代：宋

传闻梅子真，入山歌采芝。
蝉蜕升紫雾，灵踪使人思。
骖鸾不復返，蔓草空离披。
高风自百世，非假神仙师。
人生不朽业，大节在无亏。
服食求冲举，虚无恐难期。
上元小亭
作者：刘翰
朝代：宋
体裁：七言绝句

靖康诏令文章种，桐邑公侯国老家。种得人间桃李满，春风无地不开花。
句
作者：刘翰
朝代：宋

吹入征鸿数字秋。青山经雨菊花尽，白鸟下滩芦叶尽。
句·其一
作者：刘翰
朝代：宋

吹入征鸿数字秋。
句·其二
作者：刘翰
朝代：宋

青山经雨菊花尽，白鸟下滩芦叶尽。
吴门行
作者：刘翰
朝代：宋
体裁：古风

吴歌婉婉清如水，西风晓自阊门起。双桡艇子采菱来，翠荇绿滨香十里。芙蓉影落已知秋，溅湿罗衣眉黛愁。回声荡桨入门去，明月家家秋水流。
哀友人
作者：刘翰
朝代：宋

案成歌舞小春娇，何事君随草木彫。从此巴江江上月，有人和泪独吹箫。
哀友人
作者：刘翰
朝代：宋

案成歌舞小春娇，何事君随草木雕。
从此巴江江上月，有人和泪独吹箫。
天上月
作者：刘翰
朝代：宋

春冰一片净无瑕，万里清光遍海涯。欲与常娥移桂树，月中先合种梅花。
天上月
作者：刘翰
朝代：宋

春冰一片凈无瑕，万里清光遍海涯。
欲与常娥移桂树，月中先合种梅花。
好事近·花底一声莺
作者：刘翰
朝代：宋
体裁：词

花底一声莺，花上半钩斜月。月落乌啼何处，点飞英如雪。东风吹尽去年愁，解放丁香结。惊动小亭红雨，舞双双金蝶。
客去
作者：刘翰
朝代：宋

送客归来月满檐，梅花微笑隔疏帘。
酒醒今夜银屏冷，沉水熏炉旋旋添。
客去
作者：刘翰
朝代：宋

送客归来月满檐，梅花微笑隔疏帘。酒醒今夜银屏冷，沉水薰炉旋旋添。
小亭
作者：刘翰
朝代：宋
体裁：七言绝句

芳草萋萋怨未归，西池残梦要题诗。绿窗昨夜东风小，开遍梅花第几枝。
小宴
作者：刘翰
朝代：宋
体裁：七言绝句

一曲歌云劝玉觞，归来斜月恰侵床。小窗细嚼梅花蕊，吐出新诗字字香。
春日
作者：刘翰
朝代：宋
体裁：七言律诗

沉沉芳酌动金波，笑引疏梅泛玉荷。几度天寒归雁少，一番风雨落花多。功名好在知心懒，富贵重来奈老何。乌鹊数声传喜语，梁间燕子亦能歌。
春晚呈范石湖
作者：刘翰
朝代：宋

风日萧萧两鬓华，倦寻银笔赋余霞。
五更枕上无情雨，三月风前薄命花。
春困有时因病酒，客怀何日不思家。
年来事事心情懒，惟有归耕策最嘉。
春晚呈范石湖
作者：刘翰
朝代：宋

风日萧萧两鬓华，倦寻银笔赋馀霞。五更枕上无情雨，三月风前薄命花。春困有时因病酒，客怀何日不思家。年来事事心情懒，惟有归耕策最嘉。
桂殿秋
作者：刘翰
朝代：宋
体裁：词

青帝子，碧莲宫。
不驾云车骑白龙。
瑶池路远羽衣湿，玉珮泠泠明月中。
桂殿秋·双玉节
作者：刘翰
朝代：宋
体裁：词

双玉节，到神京。
碧杯仙露冷如冰。
一声金磬千花发，洞口天风吹洒醒。
桂殿秋·青帝子
作者：刘翰
朝代：宋
体裁：词

青帝子，碧莲宫。不驾云车骑白龙。瑶池路远羽衣湿，玉佩泠泠明月中。
桂殿秋（同上）
作者：刘翰
朝代：宋

双玉节，到神京。碧杯仙露冷如冰。一声金磬千花发，洞口天风吹酒醒。
桂殿秋（寿于湖先生）
作者：刘翰
朝代：宋

青帝子，碧莲宫，不驾云车骑白龙。瑶池路远羽衣湿，玉佩冷冷明月中。
江南曲
作者：刘翰
朝代：宋

我家东南同野老，自纺落毛采苹藻。
清风满袖读离骚，半亩幽畦种香草。
门前流水鸣溅溅，日暮归来自刺船。
遥山数叠作媚妩，落日断霞明晚川。
雨余汀草涨新绿，红衣湿尽鸳鸯浴。
采莲女儿何处来，唱我春风湖上曲。
瓮头酒熟方新篘，白鱼如银初上钩。
呼儿洗杓醉明月，酒酣更作商声讴。
江南曲
作者：刘翰
朝代：宋

我家江南同野老，自纺落毛采苹藻。
清风满袖读离骚，半亩幽畦种香草。
门前流水鸣溅溅，日暮归来自刺船。
遥山数迭作媚妩，落日断霞明晚川。
雨余汀草涨新绿，红衣湿尽鸳鸯浴。
采莲女儿何处来，唱我春风湖上曲。
瓮头酒熟方新篘，白鱼如银初上鈎。
呼儿洗杓醉明月，酒酣更作商声讴。
江南曲
作者：刘翰
朝代：宋

我家江南同野老，自纺落毛采蘋藻。清风满袖读离骚，半亩幽畦种香草。门前流水鸣溅溅，日暮归来自刺船。遥山数叠作媚妩，落日断霞明晚川。雨馀汀草涨新绿，红衣湿尽鸳鸯浴。采莲女儿何处来，唱我春风湖上曲。瓮头酒熟方新篘，白鱼如银初上钩。呼儿洗杓醉明月，酒酣更作商声讴。
清平乐
作者：刘翰
朝代：宋

萋萋芳草。怨得王孙老。瘦损腰围罗带小。长是锦书来少。玉箫吹落梅花。晓寒犹透轻纱。惊起半屏幽梦，小窗淡月啼鸦。鸳鸯翡翠。小小池塘水。落絮游丝花满地。度日阑干独倚。金刀裁就春衫。起来初试轻寒。满把相思清恨，题诗欲寄江南。
清平乐·萋萋芳草
作者：刘翰
朝代：宋
体裁：词

萋萋芳草。怨得王孙老。瘦损腰围罗带小。长是锦书来少。玉箫吹落梅花。晓寒犹透轻纱。惊起半屏幽梦，小窗淡月啼鸦。
清平乐·鸳鸯翡翠
作者：刘翰
朝代：宋
体裁：词

鸳鸯翡翠。小小池塘水。落絮游丝花满地。度日阑干独倚。金刀裁就春衫。起来初试轻寒。满把相思清恨，题诗欲寄江南。
渔父
作者：刘翰
朝代：宋

轻舟一叶一轻篷，上有萧萧鹤发翁。昨夜不知何处宿，月明都在笛声中。
渔父
作者：刘翰
朝代：宋

轻舟一叶一轻篷，上有萧萧鹤发翁。
昨夜不知何得宿，月明都在笛声中。
渔父
作者：刘翰
朝代：宋

轻舟一叶一轻篷，上有萧萧鹤髮翁。
昨夜不知何处宿，月明都在笛声中。
玉斗歌
作者：刘翰
朝代：宋
体裁：古风

汉兵咸阳未休舍，楚王长歌到戏下。项伯夜入张良营，沛公仓皇出城谢。自言戮力共攻秦，不意入关成此勋。闭关籍民备他盗，尽封府库待将军。项庄拔剑项伯起，汉楚兴亡在今尔。鸿门壮士斩关来，慷慨一卮谁惧死。君不见秦亡鹿走骊山倾，四方尽起诸侯兵。龙颜隆准泗上长，天之所授谁能争。英雄肯落他人手，独遣谋臣谈辩口。君王间道却归来，满地秋声鸣玉斗。
玉斗歌
作者：刘翰
朝代：宋

汉兵咸阳未休舍，楚王长歌到戏下。
项伯夜入张良营，沛公仓皇出城谢。
自言戮力共攻秦，不意入关成此勋。
闭关籍民备他盗，尽封府库待行军。
项庄拔剑项伯起，汉楚兴亡在今尔。
鸿门壮士斩关来，慷慨一卮谁惧死。
君不见秦亡鹿走骊出倾，四方尽起诸侯兵。
龙颜隆准泗上长，天之所授谁能争。
英雄肯落他人手，独遣谋臣谈辩口。
君王间道却归来，满地秋声鸣玉斗。
石头城
作者：刘翰
朝代：宋
体裁：七言绝句

离离芳草满吴宫，绿到台城旧苑东。一夜空江烟水冷，石头明月雁声中。
种梅
作者：刘翰
朝代：宋
体裁：七言绝句

凄凉池馆欲栖鸦，采笔无心赋落霞。惆怅后庭风味薄，自锄明月种梅花。
立秋
作者：刘翰
朝代：宋
体裁：诗

乳鸦啼散玉屏空，一枕新凉一扇风。
睡起秋声无觅处，满阶梧叶月明中。
立秋
作者：刘翰
朝代：宋

乳鸦啼散玉屏空，一枕新凉一扇风。
睡起秋色无觅处，满阶梧桐月明中。
立秋日
作者：刘翰
朝代：宋
体裁：七言绝句

乱鸦啼散玉屏空，一枕新凉一扇风。睡起秋声无觅处，满阶梧叶月明中。
红窗怨
作者：刘翰
朝代：宋

啼莺唤起纱窗梦，红日满帘花影弄。翠屏香字冷薰炉，罗衣叠损金泥凤。去年君去燕归时，今日燕来君未归。欲把相思挑锦字，夜寒懒上鸳鸯机。起来翠袖香罗薄，东风满地桃花落。
红窗怨
作者：刘翰
朝代：宋

啼莺唤起纱窗梦，红日满帘花影弄。
翠屏香字冷薰炉，罗衣叠损金泥凤。
去年君去燕归时，今日燕来君未归。
欲把相思挑锦这，夜寒懒上鸳鸯机。
起来翠袖香罗薄，东风满地桃花落。
红窗怨
作者：刘翰
朝代：宋

啼鶑唤起纱窗梦，红日满帘花影弄。
翠屏香字冷熏炉，罗衣迭损金泥凤。
去年君去燕归时，今日燕来君未归。
欲把相思挑锦字，夜寒懒上鸳鸯机。
起来翠袖香罗薄，东风满地桃花落。
翠屏曲
作者：刘翰
朝代：宋

小亭帘幕垂阴阴，梅香入枕春生屏。
西窗月落翠被冷，鸟声残梦东风醒。
三年不唤清溪渡，梦裏瀼西春水路。
江头女儿双翠眉，能唱刘郎芳草句。
翠屏曲
作者：刘翰
朝代：宋

小亭帘幕垂阴阴，梅香入枕春生屏。西窗月落翠被冷，鸟声残梦东风醒。三年不唤清溪渡，梦里瀼西春水路。江头女儿双翠眉，能唱刘郎芳草句。
翠屏曲
作者：刘翰
朝代：宋

小亭帘幕垂阴阴，梅香入枕春生屏。
西窗月落被冷，鸟声残梦东风醒。
三年不唤清溪渡，梦里瀼西春小路。
江头女儿双翠眉，能唱刘郎芳草句。
菩萨蛮·去时满地花阴月
作者：刘翰
朝代：宋
体裁：词

去时满地花阴月。归来落尽梧桐叶。帘外小梅残。绿窗幽梦寒。明朝提玉勒。又作江南客。芳草遍长亭。东风吹恨生。
蝶恋花
作者：刘翰
朝代：宋
体裁：词

团扇题诗春又晚。小梦惊残，碧草池塘满。一曲银钩帘半捲。绿窗睡足莺声软。瘦损衣围罗带减。前度风流，陡觉心情懒。谁品新腔拈翠管。画楼吹彻江南怨。
蝶恋花·团扇题诗春又晚
作者：刘翰
朝代：宋
体裁：词

团扇题诗春又晚。小梦惊残，碧草池塘满。一曲银钩帘半卷。绿窗睡足莺声软。瘦损衣围罗带减。前度风流，陡觉心情懒。谁品新腔拈翠管。画楼吹彻江南怨。
闻笛
作者：刘翰
朝代：宋
体裁：七言绝句

谁将玉笛按凉州，吹彻春风不下楼。若道声声都是恨，不知消得几多愁。
题飞云阁
作者：刘翰
朝代：宋
体裁：七言绝句

一笑归来春尚寒，小梅飘尽雪初残。迟迟更待梨花月，醉倚飞云十二栏。
鸿门宴
作者：刘翰
朝代：宋
体裁：诗

江东遥遥八千骑，大战小战七十二。刘郎晓鞭天马来，踧踏长安开帝里。子婴已降隆准公，君王置酒鸿门东。张良已去玉斗碎，三月火照咸阳红。绣衣归来日将夜，可惜雄心天不借。当时已失范增谋，尚引长戈到垓下。刁斗乍急营垒惊，夜深旗尾秋风横。玉帐佳人不成梦，月明四面闻歌声。拔剑相看泪如雨，我作楚歌君楚舞。明朝宝马一声嘶，江北江东皆汉土。
鸿门宴
作者：刘翰
朝代：宋

江东遥遥八千骑，大战小战七十二。
刘郎晓鞭天马来，踧踏长安开帝里。
子婴已降隆准公，君王置酒鸿门东。
张良已去玉斗碎，三月火照感阳红。
绣衣归来日将夜，可惜雄心天不借。
当时已失范增谋，尚引长戈到垓下。
刁斗乍急营垒惊，夜深旗尾秋风横。
玉帐佳人不成梦，月明四面闻歌声。
拔剑相看泪如雨，我作楚歌君楚舞。
明朝宝马一声嘶，江北江东皆汉土。
书情
作者：刘翼
朝代：宋
体裁：五言律诗

萧疏远市嚣，山窟杂耕樵。穷鬼乘吾拙，钱神挟汝骄。世途自巇崄，真性本逍遥。尚想荣期乐，纶巾傲汉貂。
伯言见和拙作以汉隶书之谢以七韵
作者：刘翼
朝代：宋

李潮善八分，求歌杜陵叟。
有人和我诗，半纸余科斗。
风云生其怀，剑戟出其手。
石经中郎蔡，新样元和柳。
元常文不传，退之书何有。
待我农隙时，载笔随君后。
袖手眼亦明，聊与之饮酒。
伯言见和拙作以汉隶书之谢以七韵
作者：刘翼
朝代：宋

李潮善八分，求歌杜陵叟。有人和我诗，半纸馀科斗。风云生其怀，剑戟出其手。石经中郎蔡，新样元和柳。元常文不传，退之书何有。待我农隙时，载笔随君后。袖手眼亦明，聊与之饮酒。
偶见官舍梅花作
作者：刘翼
朝代：宋
体裁：七言绝句

天然标格自潇疏，底用松篁水月俱。但是梅花皆可爱，何关东阁与西湖。
句
作者：刘翼
朝代：宋

富贵功名堪擘画，最难擘画子孙贤。
夜意
作者：刘翼
朝代：宋
体裁：七言绝句

平生万事水东流，独有多情是风痒。夜长无寐月窥床，拥被孤吟起遐想。
山寺听雨
作者：刘翼
朝代：宋
体裁：七言绝句

问道论诗也一宗，烧柴煨芋佛家风。要知真乐人间少，听雨空山破寺中。
心游楼即事
作者：刘翼
朝代：宋

禅坐宁离此，意行何所如。稻粱诗七月，果木赋闲居。活水尝新茗，颠风落旧书。无才甘用拙，不是隐樵渔。
心游楼即事
作者：刘翼
朝代：宋

禅坐宁离此，意行何所如。
稻粱诗七月，果木赋闲居。
活水尝新茗，颠风落旧书。
无才甘用拙，不是隠樵渔。
戏和刘雪巢题壁韵
作者：刘翼
朝代：宋
体裁：七言绝句

吟怀祗怕俗尘迷，若慕唐人也自痴。要识性情根极处，请观三百五篇诗。
挽敖仪仲
作者：刘翼
朝代：宋

半面春风已有情，别来重见眼终青。空斋夜雨十年后，一醉黄花叫不醒。对坐茶瓯日两回，胸怀真率向人开。茶瓯对客如前度，不见先生杖屦来。昼倚篮舆饯一杯，殷勤别语到帘帏。那知此夜成长往，书屋无人月掩扉。书中有种复何愁，酒兴诗狂卒未休。莫唱横塘断肠句，不堪斜日独登楼。
挽敖仪仲·其一
作者：刘翼
朝代：宋
体裁：七言绝句

半面春风已有情，别来重见眼终青。空斋夜雨十年后，一醉黄花叫不醒。
挽敖仪仲·其三
作者：刘翼
朝代：宋
体裁：七言绝句

昼倚篮舆饯一杯，殷勤别语到帘帏。那知此夜成长往，书屋无人月掩扉。
挽敖仪仲·其二
作者：刘翼
朝代：宋

对坐茶瓯日两回，胸怀真率向人开。茶瓯对客如前度，不见先生杖屦来。
挽敖仪仲·其二
作者：刘翼
朝代：宋

对坐茶瓯日两迴，胸怀真率向人开。
茶瓯对客如前度，不见先生杖屦来。
挽敖仪仲·其四
作者：刘翼
朝代：宋

书中有种复何愁，酒兴诗狂卒未休。莫唱横塘断肠句，不堪斜日独登楼。
挽敖仪仲·其四
作者：刘翼
朝代：宋

书中有种復何愁，酒兴诗狂卒未休。
莫唱横塘断肠句，不堪斜日独登楼。
梦呈乐轩先生既觉不失一字录呈竹溪玉堂
作者：刘翼
朝代：宋
体裁：七言绝句

不见仙翁四十春，幸然丘陇在比邻。当年四海从游者，报佛深恩有几人。
癸卯十月同林子宜拜扫先师乐轩墓因和南谷寺壁间韵
作者：刘翼
朝代：宋
体裁：七言律诗

秋风飒飒已华颠，男女犹赊嫁娶钱。问道西轩空有梦，翻经南谷恐无缘。登坟荐酒徒为尔，对佛拈花亦偶然。回首白云无叫处，青山长在泪痕边。
答林昌宗诗筌韵
作者：刘翼
朝代：宋

经锄小暇弄诗筌，老去仍知默是禅。沧海移舟尽琴趣，虽然终不似无弦。
答林昌宗诗筌韵
作者：刘翼
朝代：宋

经锄小暇弄诗筌，老去仍知默是禅。
沧海移舟尽琴趣，虽然终不似无絃。
送二子从子宜读书
作者：刘翼
朝代：宋
体裁：七言绝句

三代读书无寸功，又将此法教儿童。旁人笑我背时好，不背旁人背乐翁。
题东皋诗卷
作者：刘翼
朝代：宋
体裁：七言绝句

雪竹霜松不老身，尽教后进笑陈人。相逢亦有吟诗客，谁似先生语意真。
题平远轩呈竹溪玉堂
作者：刘翼
朝代：宋

溪堂辟小轩，此景绝可爱。蔡松道东边，千载典刑在。高低万顷田，面势溪向背。生绡一幅宽，晴雨不尽态。中有谪仙人，来寻莘野耒。畎亩虽不忘，知进不如退。乾坤入醉眼，风月出吟喙。我非人境游，亭在人境内。心平水不波，见远山无碍。时携琰石游，间以刘白辈。仆忝老诸生，来扣佛三昧。
题平远轩呈竹溪玉堂
作者：刘翼
朝代：宋

溪堂闢小轩，此景绝可爱。
蔡松道东边，千载典刑在。
高低万顷田，面势溪向背。
生绡一幅宽，晴雨不尽态。
中有谪仙人，来寻莘野耒。
畎亩虽不忘，知进不如退。
干坤入醉眼，风月出吟喙。
我非人境游，亭在人境内。
心平水不波，见远山无碍。
时携琰石游，间以刘白辈。
仆忝老诸生，来扣佛三昧。
题心游楼
作者：刘翼
朝代：宋

一自浮光抵玉融，东林山曲世为农。
前场岁计禾麻麦，后圃年深竹荔松。
博我多闻千载史，唤人深省五更钟。
不消更会楞严语，面面披云挹晓峯。
题心游楼
作者：刘翼
朝代：宋

一自浮光抵玉融，东林山曲世为农。前场岁计禾麻麦，后圃年深竹荔松。博我多闻千载史，唤人深省五更钟。不消更会楞严语，面面披云挹晓峰。
题简上人西亭诗文后
作者：刘翼
朝代：宋

真如非字义，绮语道之疵。未见西亭作，长为北涧欺。晚因僧媚远，初实客从㬢。多少才名士，沉沦世不知。
题简上人西亭诗文后
作者：刘翼
朝代：宋

真如非字义，绮语道之疵。
未见西亭作，长为北磵欺。
晚因僧媚远，初实客从㬢。
多少才名士，沉沦世不知。
西楼
作者：刘翼之
朝代：宋

西楼何似古东楼，但觉今州胜旧州。
山色不藏兴废迹，江声空战古今愁。
楼上词人夸丽藻，分明说与江山好。
江山千古有精神，祇为曾经诗客到。
西楼
作者：刘翼之
朝代：宋

西楼何似古东楼，但觉今州胜旧州。山色不藏兴废迹，江声空战古今愁。楼上词人誇丽藻，分明说与江山好。江山千古有精神，祇为曾经诗客到。
句
作者：刘能
朝代：宋

窗外秋声湘瑟怨，槛前竹色楚帆飞。懒向九嶷歧路望，渡头云雨正霏霏。
句·其一
作者：刘能
朝代：宋

窗外秋声湘瑟怨，槛前竹色楚帆飞。
句·其二
作者：刘能
朝代：宋

懒向九嶷歧路望，渡头云雨正霏霏。
吏隐堂
作者：刘舜臣
朝代：宋

事因地僻方知少，官得公馀始信闲。且喜诗同文史乐，不须身与利名关。
吏隠堂
作者：刘舜臣
朝代：宋

事因是僻方知少，官得公余始信闲。
且喜诗同文史乐，不须身与利名关。
宝积寺
作者：刘芑
朝代：宋

宝积重来异昔年，修廊千步辟山边。南分灵派渠行玉，北敞高台花雨天。日照青林犹带润，云收翠崦尚藏烟。庞眉老子升猊坐，不惜家风示众贤。
宝积寺
作者：刘芑
朝代：宋

宝积重来异昔年，修廊千步闢山边。
南分灵派渠行玉，北敞高台花雨天。
日照青林犹带润，云收翠崦尚藏烟。
庞眉老子升猊坐，不惜家风示众贤。
和敬夫斜川诗
作者：刘芮
朝代：宋

病着不任事，淹卧心自休。
经时不出门，况復斜川游。
每觌节物换，怳惊时序流。
少年喜追逐，聚散水上鸥。
沈舟枯木伴，风帆春树丘。
我病正尔许，怀念老朋俦。
有酒不能饮，徒有献与酬。
故人酌佳日，亦復我念否。
佳章写怀抱，一读宽百忧。
吾君念远民，归计未易求。
和敬夫斜川诗
作者：刘芮
朝代：宋

病著不任事，淹卧心自休。经时不出门，况复斜川游。每觌节物换，恍惊时序流。少年喜追逐，聚散水上鸥。沈舟枯木伴，风帆春树丘。我病正尔许，怀念老朋俦。有酒不能饮，徒有献与酬。故人酌佳日，亦复我念否。佳章写怀抱，一读宽百忧。吾君念远民，归计未易求。
苏门
作者：刘芳
朝代：宋
体裁：古风

太行东北来，势控西南垠。偃然为地脊，万里亘中原。黄河界其间，气盛截其元。盘桓万古秀，郁为唐晋藩。雄骋不能遏，发越卫苏门。倚天碧参野，不为兵尘昏。右骞窣鸾凤，左绕奔鲸鲲。铺张几地脉，罗列百天孙。遂令爱山人，独知此山尊。天巧茫未了，泌泉出山根。珠玑无尽藏，鼓舞玻璃盆。悠然派素波，遍绕梅花村。莲陂与稻渚，日夕香气繁。竹上看青峰，竹下弄青濆。笠屐山阴道，城郭武陵源。幽崖和长啸，逸兴西山吞。碧岩招我归，拟倩云为轩。愿从无名公，林下莳兰荪。
句
作者：刘若冲
朝代：宋

闽川景物清宜画，萧寺楼台丽欲浮。
林间
作者：刘草庐
朝代：宋
体裁：七言律诗

身如孤鹤在林间，百事无营只爱闲。最得意时朝曝背，未忘情处晚看山。静拈周易从头读，醉把唐诗信手删。为爱石桥明月色，柴门常是夜深关。
蓦山溪·醉魂离梦
作者：刘菊房
朝代：宋
体裁：词

醉魂离梦，捻合难成片。恶味怕黄昏，更西风，梧桐深院。蝉松翠妩，记那日相逢，情缱绻。语玲珑，人静凌波见。香云曾约，念阻题红怨。应是绿窗寒，也思郎、云衣谁换。郎今销黯，步楚竹江空，云缥缈，水弥茫，不抵相思半。
句
作者：刘萧仲
朝代：宋

招客饮治聋，聊复尽余杯。
句
作者：刘萧仲
朝代：宋

招客饮治聋，聊復尽余杯。
子规
作者：刘萧仲
朝代：宋
体裁：七言绝句

深藏密叶人难见，断送春光梦一空。啼后血流成底事，只应都作映山红。
伯坚惠新茶绿橘香味郁然便如一到江湖之上戏作小诗二首
作者：刘著
朝代：宋

建溪玉饼号无双，双井为奴日铸降。忽听松风翻蟹眼，却疑春雪落寒江。黄苞犹带洞庭霜，翠袖传看绿叶香。何待封题三百颗，只今诗思满江乡。
伯坚惠新茶绿橘香味郁然便如一到江湖之上戏作小诗二首·其一
作者：刘著
朝代：宋
体裁：七言绝句

建溪玉饼号无双，双井为奴日铸降。忽听松风翻蟹眼，却疑春雪落寒江。
伯坚惠新茶绿橘香味郁然便如一到江湖之上戏作小诗二首·其二
作者：刘著
朝代：宋
体裁：七言绝句

黄苞犹带洞庭霜，翠袖传看绿叶香。何待封题三百颗，只今诗思满江乡。
再和彦高
作者：刘著
朝代：宋
体裁：七言律诗

否泰由来在岁星，谁听叩角作商声。一朝汉魏成今古，百口燕秦隔死生。雉堞仅能逃病妇，雁书犹记作团兄。雪云埋尽辽西路，有酒如淮奈此情。
出榆关
作者：刘著
朝代：宋

羽檄中原满，萍流四海间。少时过桂岭，壮岁出榆关。奇祸心如折，羁愁鬃巳斑。楚纍千万亿，知有几人还。
出榆关
作者：刘著
朝代：宋
体裁：五言律诗

羽檄中原满，萍流四海间。少时过桂岭，壮岁出榆关。奇祸心如折，羁愁鬓已斑。楚累千万亿，知有几人还。
寄题张浩然松雪楼
作者：刘著
朝代：宋
体裁：七言律诗

入座山光秀玉柯，岸巾绝景意如何。瘦来岂为寒松句，和寡还惊白雪歌。地近云烟来鹤驾，檐高星斗泻银河。悬知老子登临处，渺渺沧波月色多。
文季侍郎得绿萼香梅子文待制有诗辄亦同赋
作者：刘著
朝代：宋
体裁：七言律诗

一枝绿萼冠群芳，潇洒犹疑楚岸傍。香骨瘦来冰蕊细，梦魂清处月波凉。赓酬便合成千首，醒醉宁须计百觞。横玉叫云吹不尽，只教今古洗离肠。
文季侍郎得绿萼香梅子文待制有诗辄亦同赋
作者：刘著
朝代：宋

一枝绿萼冠群芳，潇洒犹疑楚岸傍。香骨瘦来冰蕋细，梦魂清处月波凉。赓酬便合成千首，醒醉宁须计百觞。横玉叫云吹不尽，只教今古洗离肠。
月夜泛舟
作者：刘著
朝代：宋
体裁：七言律诗

浮世浑如出岫云，南朝词客北朝臣。传邮扰扰无虚日，吏俗区区老却人。入眼青山看不厌，傍船白鹭自相亲。举杯更欲邀明月，暂向尧封作逸民。
枕上言怀
作者：刘著
朝代：宋
体裁：五言律诗

九土将分裂，中原政扰攘。孰为真汉相，却忆假齐王。晋室迁神鼎，梁园作战场。可怜羁客梦，夜夜在家乡。
次韵彦高占雪
作者：刘著
朝代：宋
体裁：古风

天秋鼓南风，云海飘暮雪。三春犹冱寒，九夏那苦热。土圭测中气，尝闻先儒说。穷发多异宜，泥古诚亦拙。吴侯擅六艺，名宦端不屑。晚岁登泰山，蚤已探禹穴。千岁可坐致，不待数旬月。重阴畏坎陷，五阳欣夬决。君子方履霜，渠肯蹈覆辙。鸡猪与鱼蒜，幸可充朝啜。
次韵彦高占雪
作者：刘著
朝代：宋

天秋鼓南风，雪海飘暮雪。三春犹冱寒，九夏那苦热。土圭测中气，尝闻先儒说。穷发多异宜，泥古诚亦拙。吴侯擅六艺，名宦端不屑。晚岁登泰山，蚤已探禹穴。千岁可坐致，不待数旬月，重阴畏坎陷，五阳欣夬决。君子方履霜，渠肯蹈覆辙。鸡豬与鱼蒜，幸可充朝餟。
次韵彦高即事
作者：刘著
朝代：宋

福威看九落，笔削在麟经。中道亡三鉴，危时忆九龄。网罗无处避，鼙鼓不堪听。身远辽阳渡，心怀岗首亭。脱巾头半白，倾盖眼谁青。断雁西风急，潸然涕泗零。
次韵彦高即事
作者：刘著
朝代：宋
体裁：五言排律

福威看九落，笔削在麟经。中道亡三鉴，危时忆九龄。网罗无处避，鼙鼓不堪听。身远辽阳渡，心怀岘首亭。脱巾头半白，倾盖眼谁青。断雁西风急，潸然涕泗零。
次韵彦高暮春书事
作者：刘著
朝代：宋

平生漫浪老清晖，却埽丘园属少微。世乱伤心青眼旧，天涯流泪白云飞。羁愁只忆中山酒，贫病长悬子夏衣。泽畔行吟谁念我，祗应形影自相依。
次韵彦高暮春书事
作者：刘著
朝代：宋
体裁：七言律诗

平生漫浪老清晖，却扫丘园属少微。世乱伤心青眼旧，天涯流泪白云飞。羁愁只忆中山酒，贫病长悬子夏衣。泽畔行吟谁念我，祗应形影自相依。
次韵王子慎玉田道中一首兼呈韩公美阁老
作者：刘著
朝代：宋
体裁：七言律诗

东晋风流属子猷，开元峭直让韩休。丝纶对掌惊三隽，尊酒更酬失四愁。古道阴阴槐树老，归鸿杳杳荻花秋。浩然诗思天涯远，月满江南小谢楼。
次韵王子慎玉田道中一首兼呈韩公美阁老
作者：刘著
朝代：宋

东晋风流属子猷，开元峭直让韩休。丝纶对掌惊三雋，尊酒更酬失四愁。古道阴阴槐树老，归鸿杳杳荻花秋。浩然诗思天涯远，月满江南小谢楼。
渡辽
作者：刘著
朝代：宋

身隔辽东渡，心怀冀北群。会归苏属国，却忆范将军。风阵横秋雁，雷声吼夜蚊。方言莫相笑，唐梵本殊分。
渡辽
作者：刘著
朝代：宋
体裁：五言律诗

身隔辽东渡，心怀冀北群。会归苏属国，却忆范将军。风陈横秋雁，雷声吼夜蚊。方言莫相笑，唐梵本殊分。
病中寄楚卿
作者：刘著
朝代：宋
体裁：七言绝句

月满江楼午夜钟，多情多病一衰翁。行云不道无行雨，只恐相逢是梦中。
病中言怀呈韩给事
作者：刘著
朝代：宋

潦倒淮山客，金台五见秋。退飞嗟宋鷁，畏暑甚吴牛。问疾怜摩诘，分曹类子猷。自慙无补报，只合隐林丘。
病中言怀呈韩给事
作者：刘著
朝代：宋
体裁：五言律诗

潦倒淮山客，金台五见秋。退飞嗟宋鹢，畏暑甚吴牛。问疾怜摩诘，分曹类子猷。自惭无补报，只合隐林丘。
至日
作者：刘著
朝代：宋
体裁：七言律诗

乱离南国忽经年，一线愁添未死前。心折灵台候云物，眼看东海变桑田。燕巢幕上终非计，雉畜樊中政可怜。安得绝云行九万，却骑鲸背上青天。
过白沟趁顺安
作者：刘著
朝代：宋
体裁：七言绝句

万折狂澜肯倒流，归心梦寐在东周。平生快意君知否，今日驱车过白沟。
送客亭
作者：刘著
朝代：宋
体裁：七言绝句

十年羁旅鬓成丝，千里淮山信息稀。送尽长亭短亭客，且看庄舄几时归。
闺情二绝
作者：刘著
朝代：宋

天边北斗又回春，愁绝龙沙任酒醺。万里巫山归梦断，不知何处觅行云。蕙帐金炉冷篆烟，故山春草几芊芊。只今唯有潇湘月，万里相随照不眠。
闺情二绝·其一
作者：刘著
朝代：宋
体裁：七言绝句

天边北斗又回春，愁绝龙沙任酒醺。万里巫山归梦断，不知何处觅行云。
闺情二绝·其二
作者：刘著
朝代：宋
体裁：七言绝句

蕙帐金炉冷篆烟，故山春草几芊芊。只今唯有潇湘月，万里相随照不眠。
闻雁
作者：刘著
朝代：宋
体裁：七言绝句

千里寒云卷朔风，当轩月午雁书空。烦君为报江南客，憔悴辽东更向东。
顺安辞呈赵使君二首
作者：刘著
朝代：宋

六朝兴废渡河年，旧国归来更黯然。
八月边城山未雪，芦花藉藉已漫天。
顺安辞呈赵使君二首
作者：刘著
朝代：宋

太平时世屡丰年，胜事空闻父老传。郭外桑麻如几顷，船头鱼蟹不论钱。
顺安辞呈赵使君二首
作者：刘著
朝代：宋

太平时世屡丰年，胜事空闻父老传。郭外桑麻知几顷，船头鱼蟹不论钱。六朝兴废渡河年，旧国归来更黯然。八月边城山未雪，芦花籍藉已漫天。
顺安辞呈赵使君二首·其一
作者：刘著
朝代：宋
体裁：七言绝句

太平时世屡丰年，胜事空闻父老传。郭外桑麻知几顷，船头鱼蟹不论钱。
顺安辞呈赵使君二首·其二
作者：刘著
朝代：宋
体裁：七言绝句

六朝兴废渡河年，旧国归来更黯然。八月边城山未雪，芦花籍藉已漫天。
题御城寺壁
作者：刘著
朝代：宋

一径埋云草树荒，石麟苍藓卧田桑。汉家陵阙今何在，洛山嵩山满夕阳。
题御城寺壁
作者：刘著
朝代：宋
体裁：七言绝句

一径埋云草树荒，石麟苍藓卧田桑。汉家陵阙今何在，洛水嵩山满夕阳。
鹧鸪天
作者：刘著
朝代：宋
体裁：词

雪照山城玉指寒。一声羌管怨楼间。江南几度梅花发，人在天涯鬓已斑。星点点，月团团。倒流河汉入杯盘。翰林风月三千首，寄与吴姬忍泪看。
鹧鸪天·雪照山城玉指寒
作者：刘著
朝代：宋
体裁：词

雪照山城玉指寒，一声羌管怨楼间。江南几度梅花发，人在天涯鬓已斑。星点点，月团团。倒流河汉入杯盘。翰林风月三千首，寄与吴姬忍泪看。
春日田园杂兴
作者：刘蒙山
朝代：宋

桑风吹绿满原头，西崦东皋暖气浮。村妇祈蚕分面茧，老农占岁说泥牛。田乌飞逐耕烟犊，桑扈鸣随唤雨鸠。邻叟相邀同社饮，旋将新酒向花篘。
春日田园杂兴
作者：刘蒙山
朝代：宋

桑风吹绿满原头，西崦东皋暖气浮。
村妇祈蚕分麵絸，老农占岁说泥牛。
田乌飞逐耕烟犊，桑扈鸣随唤雨鸠。
邻叟相邀同社饮，旋将新酒向花篘。
蒙斋
作者：刘藻
朝代：宋
体裁：五言律诗

蒙斋远廛市，胜概几多清。山下一泉涌，望中千亩平。林深俗客少，岩小晓烟轻。杖屦从登眺，谁知有利名。
老叟奉和枝孙仲潜佳作
作者：刘衍
朝代：宋

重兴古庙一新成，推福昭然□□诚。
和气缮调□岁稔，嘉祥通化国风清。
共夸□□明时盛，未算尧蓂按月荣。
不独诗人讚功德，奏□朝治贺昇平。
老叟奉和枝孙仲潜佳作
作者：刘衍
朝代：宋

重兴古庙一新成，推福昭然□□诚。和气缮调□岁稔，嘉祥通化国风清。共誇□□明时盛，未算尧蓂按月荣。不独诗人赞功德，奏□朝治贺升平。
临江仙·樱桃结子春归尽
作者：刘袤
朝代：宋

樱桃结子春归尽，蝶翻金粉双飞。子规啼月小楼西。玉钩罗幕，惆怅卷金泥。门巷寂寥人去後，望残烟草低迷。何时重听玉骢嘶。扑帘飞絮，依约梦回时。
临江仙·补李后主词
作者：刘袤
朝代：宋
体裁：词

樱桃结子春归尽，蝶翻金粉双飞。子规啼月小楼西。玉钩罗幕，惆怅卷金泥。门巷寂寥人去后，望残烟草低迷。何时重听玉骢嘶。扑帘飞絮，依约梦回时。
句
作者：刘裳
朝代：宋

高阁应山三字古，华堂卓秀一峰尊。
六州歌头·凭深负阻
作者：刘褒
朝代：宋
体裁：词

凭深负阻，蜂舞肆奔腾。
龙江上，妖氛涨，鲸海外，白波惊。
羽檄交飞急，玉帐静，金韬閟，恢远驭，振长樱。
密分兵。
细草黄沙渺渺，西关路、风袅高旌。
听飞霜令肃，坚壁夜无声。
鼓角何神。
地中鸣。
看追风骑，攒云槊，雷野毂，激天钲。
飞箭集，旄头坠，长围掩，郭东倾。
振旅观旋凯，笳鼓竞，绣旗明。
刀换犊，戈藏革，士休营。
黄色赤云交映，论功何止蔡州平。
想环城苍玉，深刻入青冥。
永诏来今。
六州歌头（上广西张帅）
作者：刘褒
朝代：宋

凭深负阻，蜂午肆奔腾。龙江上，妖氛涨，鲸海外，白波惊。羽檄交飞急，玉帐静，金韬閟，恢远驭，振长缨。密分兵。细草黄沙渺渺，西关路、风袅高旌。听飞霜令肃，坚壁夜无声。鼓角何神。地中鸣。看追风骑，攒云槊，雷野毂，激天钲。飞箭集，旄头坠，长围掩，郭东倾。振旅观旋凯，笳鼓竞，绣旗明。刀换犊，戈藏革，士休营。黄色赤云交映，论功何止蔡州平。想环城苍玉，深刻入青冥。永绍来今。
句·其一
作者：刘褒
朝代：宋

客路雨连日。
句·其三
作者：刘褒
朝代：宋

凭栏一笑斜阳裏。
句·其二
作者：刘褒
朝代：宋

谁向云端着此亭。
句·其五
作者：刘褒
朝代：宋

泉石膏肓鍼不得，半岩明月夜猿啼。
句·其五
作者：刘褒
朝代：宋

泉石膏肓针不得，半岩明月夜猿啼。
句·其四
作者：刘褒
朝代：宋

苏堤一带柳阴长。
水调歌头·中秋
作者：刘褒
朝代：宋

天淡四垂幕，云细不成衣。西风扫尽纤翳，凉我鬓边丝。破匣菱花飞动，跨海清光无际，草露滴明玑。杯到莫停手，何用问来期。坐虚堂，揩病眼，溯流辉。云山应有幽恨，瑶瑟掩金徽。河汉无声自转，玉兔有情亦老，世事巧相违。一写谪仙怨，双泪满君颐。
水调歌头·天淡四垂幕
作者：刘褒
朝代：宋
体裁：词

天淡四垂幕，云细不成衣。
西风扫尽绣翳，凉我鬓边丝。
破匣菱花飞动，跨海清光无际，草露滴明玑。
杯到莫停手，何用问来期。
坐虚堂，揩病眼，溯流辉。
云山应有幽恨，瑶瑟掩金徽。
河汉无声自转，玉兔有情亦老，世事巧相违。
一写谪仙怨，双泪满君颐。
水调歌头（中秋）
作者：刘褒
朝代：宋

天淡四垂幕，云细不成衣。西风扫尽纤翳，凉我鬓边丝。破匣菱花飞动，跨海清光无际，草露滴明玑。杯到莫停手，何用问来期。
坐虚堂，揩病眼，诉流辉。云山应有幽恨，瑶瑟掩金徽。河汉无声自转，玉兔有情亦老，世事巧相违。一写谪仙怨，双泪满君颐。
水龙吟·东风初縠池波
作者：刘褒
朝代：宋
体裁：词

东风初縠池波，轻阴未放游丝堕。
新春歌管，丰年笑语，六街灯火。
绣毂雕鞍，飞尘卷雾，水流云过。
恍扬州十里，三生梦觉，卷珠箔、映青琐。
金猊戏掣星桥锁。
博山香、烟浓百和。
使君行乐，绛纱万炬，雪梅千朵。
羯鼓轰空，鵾弦沸晓，樱梢微破。
想明年更好，传柑侍宴，醉扶狨座。
水龙吟·桂林元元夕呈帅座
作者：刘褒
朝代：宋

东风初縠池波，轻阴未放游丝堕。新春歌管，丰年笑语，六街灯火。绣毂雕鞍，飞尘卷雾，水流云过。恍扬州十里，三生梦觉，卷珠箔、映青琐。金猊戏掣星桥锁。博山香、烟浓百和。使君行乐，绛纱万炬，雪梅千朵。羯鼓轰空，鹍弦沸晓，樱梢微破。想明年更好，传柑侍宴，醉扶狨座。
水龙吟·桂林元元夕呈帅座
作者：刘褒
朝代：宋
体裁：词

东风起縠池波，轻阴未放游丝堕。新春歌管，丰年笑语，六街灯火。绣毂雕鞍，飞尘卷雾，水流云过。恍扬州十里，三生梦觉，捲朱箔、映青琐。金猊戏掣星桥锁。博山香、烟浓百和。使君行乐，绛纱万炬，雪梅千朵。羯鼓喧空，鹍弦沸晓，樱梢微破。想明年更好，传柑宴罢，醉扶狨座。
满庭芳·留别
作者：刘褒
朝代：宋
体裁：词

柳袅金丝，梨铺香雪，一年春事方中。烛前一见，花艳觉羞红。枕臂香痕未落，舟横岸、作计匆匆。明朝去，暮天平水，双桨碧云东。隔离歌一阕，琵琶声断，燕子楼空。叹阳台梦杳，行雨无踪。后会芙蕖未老，从今去、日望归鸿。愁如织，断肠啼鴂，饶舌诉东风。
经略焕章先生宠赐千叶梅佳制似笑疏花太孤瘦故教密叶拥千层昔人所未经道真绝唱也褒不揆辄拾余意申呈仰丐规削
作者：刘褒
朝代：宋

干叶惊飞蹀躞轻，疎枝绰妁斗酥凝。
正怜驿使来衝雪，却费诗翁巧斲冰。
天女手高饶剪刻，玉环肌满见棱层。
何人醉作罗浮梦，花杪横参撼未应。
经略焕章先生宠赐千叶梅佳制似笑疏花太孤瘦故教密叶拥千层昔人所未经道真绝唱也褒不揆辄拾馀意申呈仰丐规削
作者：刘褒
朝代：宋

乾叶惊飞蹀躞轻，疏枝绰妁斗酥凝。正怜驿使来冲雪，却费诗翁巧斲冰。天女手高饶剪刻，玉环肌满见棱层。何人醉作罗浮梦，花杪横参撼未应。
雨中花慢·春日旅况
作者：刘褒
朝代：宋
体裁：词

缥蒂缃枝，玉叶翡英，百梢争趁春忙。正雨后、蜂粘落絮，燕扑晴香。遗策谁家荡子，唾花何处新妆。想流红有恨，拾翠无心，往事凄凉。春愁如海，客思翻空，带围只看东阳。更那堪、玉笙度曲，翠羽传觞。红泪不胜闺怨，白云应老他乡。梦回羁枕，风惊庭树，月在西厢。
雨中花慢·缥蒂缃枝
作者：刘褒
朝代：宋
体裁：词

缥蒂缃枝，玉叶翡英，百梢争赴春忙。正雨后、蜂黏落絮，燕扑晴香。遗策谁家荡子，唾花何处新妆。想流红有恨，拾翠无心，往事凄凉。春愁如海，客思翻空，带围只看东阳。更那堪、玉笙度曲，翠羽传觞。红泪不胜闺怨，白云应老他乡。梦回羁枕，风惊庭树，月在西厢。
雨中花慢（春日旅况）
作者：刘褒
朝代：宋

缥蒂缃枝，玉叶翡英，百梢争赴春忙。正雨后、蜂黏落絮，燕扑晴香。遗策谁家荡子，唾花何处新新妆。想流红有恨，拾翠无心，往事凄凉。
春愁如海，客思翻空，带围只看东阳。更那堪、玉笙度曲，翠羽传觞。红泪不胜闺怨，白云应老他乡。梦回羁枕，风惊庭树，月在西厢。
题小桨
作者：刘褒
朝代：宋

去日春蚕吐素丝，归时秋菊剥金衣。沙鸥不入鸳鸿侣，依旧沧浪绕钓矶。
题小桨
作者：刘褒
朝代：宋

去日春蚕吐素丝，归时秋菊剥金衣。
沙鸥不入鸳鸿侣，依旧沧浪遶钓矶。
题天章
作者：刘诰
朝代：宋

逸少兰亭六百年，别营楼阁奉金仙。琅函帝赐三朝笔，貌座僧谈二祖禅。山怪有时浑露石，地灵无处不通泉。尘心未悟真如理，空爇晨炉一篆烟。
题天章
作者：刘诰
朝代：宋

逸少兰亭六百年，别营楼阁奉金仙。
琅函帝赐三朝笔，貌座僧谈二祖禅。
山怪有时浑露石，地灵无处不通泉。
尘心未悟真如理，空爇晨鑪一篆烟。
东峰亭
作者：刘读
朝代：宋
体裁：七言律诗

黄尘数骑捷书来，啸入东峰醉倚台。遥看山川消杀气，同欣寰宇扫氛埃。当年岩谷碑千字，旷世功名土一抔。有美斯人风烈壮，故亭重葺画图开。
句
作者：刘谊
朝代：宋

铜柱将军嗟不见，铁胎丞相镇长存。十里崇因寺，临江水气中。
句·其一
作者：刘谊
朝代：宋

铜柱将军嗟不见，铁胎丞相镇长存。
句·其二
作者：刘谊
朝代：宋

十里崇因寺，临江水气中。
居茅山作
作者：刘谊
朝代：宋

曾跨江西使者鞍，直言才上便休官。三茅得梦全清瘦，头发鬅鬙布袄宽。
居茅山作
作者：刘谊
朝代：宋

曾跨江西使者鞍，直言才上便休官。
三茅得梦全清瘦，头发鬅鬙布襖宽。
居茅山作
作者：刘谊
朝代：宋

曾跨江西使者鞍，直言才上便休官。
三茅得梦全清瘦，头髮鬅鬙布袄宽。
游曾公岩
作者：刘谊
朝代：宋

寻得新岩冠一州，使君从此作鳌头。千年草莽埋幽致，今日衣冠成胜游。洞穴已能惊俗眼，神仙须合隐浮丘。主人将为商霖起，还许微官卜筑不。
游曾公巌
作者：刘谊
朝代：宋

寻得新巌冠一州，使君从此作鳌头。
千年草莽埋幽致，今日衣冠成胜游。
洞穴已能惊俗眼，神仙须合隠浮丘。
主人将为商霖起，还许微官卜筑不。
留题融州老君岩
作者：刘谊
朝代：宋

谩说人间假像真，老君形相亦虚言。岩前瑞气归宸翰，佛子年年□国恩。凿成岩穴鬼工难，中有神仙自往还。不见桃花开落处，祇随流水到人间。
留题融州老君岩·其一
作者：刘谊
朝代：宋

谩说人间假像真，老君形相亦虚言。岩前瑞气归宸翰，佛子年年□国恩。
留题融州老君岩·其二
作者：刘谊
朝代：宋

凿成岩穴鬼工难，中有神仙自往还。不见桃花开落处，祇随流水到人间。
留题融州老君巌·其一
作者：刘谊
朝代：宋

谩说人间假像真，老君形相亦虚言。
巌前瑞气归宸翰，佛子年年□国恩。
留题融州老君巌·其二
作者：刘谊
朝代：宋

凿成巌穴鬼工难，中有神仙自往还。
不见桃花开落处，祇随流水到人间。
郎官湖
作者：刘谊
朝代：宋
体裁：五言绝句

滚滚长江水，苍苍大别山。古今人老尽，山水镇长闲。
题黄山温泉
作者：刘谊
朝代：宋
体裁：七言绝句

山有灵砂泉色红，涤除身垢信成功。不除心上无明业，只与山间众木同。
题黄山温泉
作者：刘谊
朝代：宋

山有灵砂泉色红，滌除身垢信成功。
不除心上无明业，只与山间众木同。
句
作者：刘象功
朝代：宋

千寻双剑截不断，一片闲云飞过来。
客馆
作者：刘豫
朝代：宋

雪消北岭安排暖，寒入东风阻节春。
绝塞乱山围古驿，他时说着也愁人。
杂诗六首·其五
作者：刘豫
朝代：宋

昼色晴明着色图，山光凝翠接平湖。
烟岚自古人难画，远即深深近却无。
杂诗六首·其四
作者：刘豫
朝代：宋

倚岩萧寺据危崖，丈室轩窻面水开。
雪霁暮寒山月上，数竿修竹一枝梅。
登苏门山百泉
作者：刘豫
朝代：宋

太行雄伟赤霄逼，枝分苏门为肘腋。
孕奇产秀气蟠鬰，涌作琉璃千顷碧。
初疑骊龙蛰山趾，仰喷明珠飞的皪。
忽如湘灵理新粧，大鑑开匣乍磨拭。
峰峦倒影浸云烟，苹藻照沙改颜色。
相辉一段佳风月，余泽几州及动植。
昔闻隐沦有仙人，高标清与溪山敌。
悠悠往事散浮云，啸有遗屋行有迹。
我居东秦济水南，无限泉池日亲炙。
一行作吏别经年，情思尘埃何处涤。
云祠因祷来凭栏，顿爽骨毛快胸臆。
飘飘兰舟七八客，尊俎笙箫随分入。
胜概纷并接不暇，恨乏鲁戈延晷刻。
归来簿领厌沉迷，春睡每着蝶梦适。
心约他时杖履游，醉潄溪流枕溪石。
满庭芳·萍
作者：刘贵翁
朝代：宋
体裁：词

宫鸟西飞，杨花北去，春风飘向伊谁。盈盈小小，轻薄不堪肥。天付风流到骨，消不尽、流落清池。谁知道，踏歌朝暮，痴绝待渠归。愔愔，春似酒，日痕生绀，裙色明漪。笑东家西沼，到处依依。同是东风种得，独无据，飘泊年时。青梅落，水光帘影，小翠立横枝。
满庭芳（萍）
作者：刘贵翁
朝代：宋
体裁：词

宫鸟西飞，杨花北去，春风飘向伊谁。盈盈小小，轻薄不堪肥。天付风流到骨，消不尽、流落青池。谁知道，踏歌朝暮，痴绝待渠归。愔愔，春似酒，日痕生绀，裙色明漪。笑东家西沼，到处依依。同是东风种得，独无据，飘泊年时。青梅落，水光帘影，小翠立横枝。
游后洞诗
作者：刘贽
朝代：宋

寺久荒寂无足往，念有子厚弥陀碑。
独趋一里转岩腹，剥粉败赤逢门楣。
亭亭故碑亡旧主，覆以老屋疎且欹。
常嗟古人不可见，尚喜书志存于斯。
世言书字出心画，体制类彼人所为。
子厚少年颇疎隽，字合飘逸往不覊。
胡为气质反端厚，至今观者多有疑。
或云彼以窜农久，志气软熟非前时。
或云高才尚薄世，故独立法无所师。
吾嗟世俗日无理，好恶不正论苦卑。
臆决万事岂独此，此书何媿人不知。
碑阴三百四十字，疎瘦劲丽何精奇。
九十二人姓名具，陈绩宝历元年题。
云此子厚二碑者，元和五年刊厥辞。
至是二月始建立，都其事者杨与倪。
尘蒙壁碍世未见，自我访寻初管之。
禹碑
作者：刘贽
朝代：宋
体裁：五言绝句

坛峙麻姑石，溪忘夏禹碑。物神人所贵，世事远谁知。
送张无梦归天台
作者：刘起
朝代：宋

琼台东畔石桥西，三径无尘古木垂。
囊裏歌编君相赐，腹中珠穴老庄知。
风迴蕙帐过猿岭，月上茅堂透鸟枝。
万载圣朝高士传，何人更得效依稀。
送张无梦归天台
作者：刘起
朝代：宋

琼台东畔石桥西，三径无尘古木垂。囊里歌编君相赐，腹中珠穴老庄知。风回蕙帐过猿岭，月上茅堂透鸟枝。万载圣朝高士传，何人更得效依稀。
七夕
作者：刘跂
朝代：宋
体裁：五言律诗

夜永风露下，庭空帘幕秋。杯盘延素魄，针缕动双眸。天上秖今夕，人间宁少留。如何一水际，岁岁此相求。
七夕戏效西昆体
作者：刘跂
朝代：宋
体裁：五言排律

终年情脉脉，此夕夜迟迟。玉宇秋来阔，珠帘夜后宜。仙娥月为姊，海实树生儿。露共云车下，风将鹊扇移。鲛盘空有泪，椽笔未成诗。借取挥戈便，金釭更百枝。
与李深梁山泊分韵得轻风生浪迟五首
作者：刘跂
朝代：宋

大泽水常满，秋来洲渚平。游鳞不能渡，短棹若为行。气吐西江蜃，风抟北海鹏。波涛未可料，汩没恐身轻。从今鱼易得，居与水相通。世事青天外，生涯高浪中。蒲深疑落日，萍转觉回风。劝尔终身计，鸱夷是范公。为问风多逆，舟行太缓生。渔歌不用调，水宿莫论程。饱有雕胡饭，香无锦带羹。相看乏酒饮，愁剧似渊明。
与李深梁山泊分韵得轻风生浪迟五首·其一
作者：刘跂
朝代：宋
体裁：五言律诗

大泽水常满，秋来洲渚平。游鳞不能渡，短棹若为行。气吐西江蜃，风抟北海鹏。波涛未可料，汩没恐身轻。
与李深梁山泊分韵得轻风生浪迟五首·其三
作者：刘跂
朝代：宋
体裁：五言律诗

为问风多逆，舟行太缓生。渔歌不用调，水宿莫论程。饱有雕胡饭，香无锦带羹。相看乏酒饮，愁剧似渊明。
与李深梁山泊分韵得轻风生浪迟五首·其二
作者：刘跂
朝代：宋
体裁：五言律诗

从今鱼易得，居与水相通。世事青天外，生涯高浪中。蒲深疑落日，萍转觉回风。劝尔终身计，鸱夷是范公。
与李深梁山泊分韵得轻风生浪迟五首·其五
作者：刘跂
朝代：宋
体裁：古风

丹凤不出世，整翮上林枝。黄鹄非所拟，翔集偶为期。风高不易到，岁晏仍苦饥。扶持幸有托，敢厌路逶迟。
与李深梁山泊分韵得轻风生浪迟五首·其四
作者：刘跂
朝代：宋
体裁：古风

庄生语逍遥，元子称漫浪。此身如土梗，雕刻不成样。何心解宾戏，犹欲避官谤。默默难具论，幽愁浩盈望。
与李深梁山泊分韵得轻风生浪迟五首·其四
作者：刘跂
朝代：宋

庄生语逍遥，元子称漫浪。此身如土梗，雕刻不成样。何心解宾戏，犹欲避官谤。默默难具论，幽愁浩盈望。丹凤不出世，整翮上林枝。黄鹄非所拟，翔集偶为期。风高不易到，岁晏仍苦饥。扶持幸有托，敢厌路逶迟。
与诸人步郊外作寄舍弟斯川
作者：刘跂
朝代：宋
体裁：古风

行年踰六十，衰堕百虑休。新春逢佳日，忽漫思出游。邻曲四五人，风味成一流。步屧相后先，散若水上鸥。重城未云远，乃得此林丘。缅怀斜川人，疏野更无俦。千载今日欢，政尔聊相酬。谁言恨枯槁，兹语当信不。阿连最领此，欲语翻离忧。寄声早归来，二仲须羊求。
东南秀罗亦佳山而近用前韵约游
作者：刘跂
朝代：宋
体裁：七言律诗

邂逅飞蓬身事轻，异乡风物不胜情。出无舆马自怜许，食有蛙鱼空瘦生。失路漫漫迷日影，并溪沥沥灌田声。似闻更有佳山在，试卜东南十里行。
以茶寄安国
作者：刘跂
朝代：宋
体裁：七言绝句

苦茗枪旗诚鄙甚，密云龙凤太高生。一瓯为寄忘年友，此味应须识此情。
以郿绦赠晁掾
作者：刘跂
朝代：宋

握手喜相逢，何以赠契阔。解我郿县墨丝绦，系君南海谷皮褐。结君欢爱君勿忘，祝君玄发如许长。带围莫作沈家令，腰腹须称东平王。秖忧道人骨相发，王涂骎骎弦上筈。金玺盭绶丙丁文，鱼须宝笏搢锦绅。此时此绦亦相尚，参禅问道裴丞相。
以郿绦赠晁掾
作者：刘跂
朝代：宋

握手喜相逢，何以赠契阔。
解我郿县墨丝绦，繫君南海谷皮褐。
结君欢爱君勿忘，祝君玄髮如许长。
带围莫作沈家令，腰腹须称东平王。
秖忧道人骨相发，王涂骎骎弦上筈。
金玺盭绶丙丁文，鱼鬚宝笏搢锦绅。
此时此绦亦相尚，参禅问道裴丞相。
作蜂室
作者：刘跂
朝代：宋

栽基植甓作蜂室，其阳分孔便出入。悬窠毒螫非尔匹，百卉芳华登股膝。孙息蝉联深洞房，露结膏凝如截肪。比功九粒冠百味，削滓犹堪资夜光。怜尔于人甚无负，一世分甘身独苦。高崖熏灼弥更难，且复留连小环堵。
作蜂室
作者：刘跂
朝代：宋

栽基植甓作蜂室，其阳分孔便出入。
悬窠毒螫非尔匹，百卉芳华登股膝。
孙息蝉联深洞房，露结膏凝如截肪。
比功九粒冠百味，削滓犹堪资夜光。
怜尔于人甚无负，一世分甘身独苦。
高崖熏灼弥更难，且復留连小环堵。
使辽作十四首
作者：刘跂
朝代：宋

自昔和戎便，于今出使光。胡星宵不见，汉节岁相望。州邑三餐返，沟封一苇航。太平无险固，道德是金汤。虎北奚南迥，居然带砺全。百寻天上树，千里掌中川。毳幕宜逃汉，山戎莫病燕。即今瓯脱地，浑占两河田。礼为王人重，关亭道路除。荒城初部落，名镇古巫闾。习俗便乘马，生男薄负锄。传闻断腕地，岁岁作楼居。但逐银牌使，何堪记驿程。路迷如欲尽，山转忽通行。列仗新罗骑，先驱渤海兵。凿空谁计此，曾未及长缨。寒日川原暗，颠风草木昏。捉襟愁肘见，语客畏声吞。旷荡疑人少，仓皇觉马奔。勿惊销髀肉，长遣节旄存。神水坚冰合，沙场寸草无。长疑泪是血，误喜唾成珠。昼出惊貂鼠，宵鸣厌训狐。悲歌人不应，自觉寸心孤。北岭能扪斗，南冈欲摘星。旧闻空耳满，异域得身经。好筑嫖姚冢，仍刊车骑铭。莫言天作限，关路有松亭。鼓角霜初晓，箫笳日欲曛。莫为天外意，只作梦中闻。问道无人迹，嘶风有马群。山高飞鸟急，决眦入层云。一作重山去，频看破镜飞。长悲青冢怨，莫忘白登围。礼觉周旋异，心知笑语非。南飞何处鸟，安得与俱归。喜斗人皆勇，诛求俗故贪。为谋不耐暑，嗜味独便盐。已怪今生到，宁能一夕淹。长安远如日，北斗望为南。今日朝元仗，千官两掖门。从容鱼藻宴，供奉柏梁尊。厌服貂裘敝，愁看桂酒温。谁知广文淀，水面箔为藩。置酒穹庐晓，僧山合管弦。应缘地褊小，难遣舞回旋。风急皮毛重，霜清湩酪膻。君看东向坐，贵重尽童颠。王春今日是，虏历自相忘。厌食乾羊味，如闻生菜香。陇梅浑破腊，燕雁正随阳。时节催归兴，凭陵天际翔。日觉筋骸耗，中宵惨未宁。厌看山濯濯，快见柏青青。记里无官堠，更衣有短亭。心惊此何地，生死一流萍。
使辽作十四首·其一
作者：刘跂
朝代：宋
体裁：五言律诗

自昔和戎便，于今出使光。胡星宵不见，汉节岁相望。州邑三餐返，沟封一苇航。太平无险固，道德是金汤。
使辽作十四首·其一一
作者：刘跂
朝代：宋

今日朝元仗，千官两掖门。
从容鱼藻宴，供奉栢梁尊。
厌服貂裘敝，愁看桂酒温。
谁知广文淀，水面箔为藩。
使辽作十四首·其一三
作者：刘跂
朝代：宋

王春今日是，虏历自相忘。
厌食干羊味，如闻生菜香。
陇梅浑破腊，燕雁正随阳。
时节催归兴，凭陵天际翔。
使辽作十四首·其一二
作者：刘跂
朝代：宋

置酒穹庐晓，僧山合管弦。
应缘地褊小，难遣舞回旋。
风急皮毛重，霜清湩酪羶。
君看东嚮坐，贵重尽童颠。
使辽作十四首·其一四
作者：刘跂
朝代：宋

日觉筋骸耗，中宵惨未宁。
厌看山濯濯，快见栢青青。
记里无官堠，更衣有短亭。
心惊此何地，生死一流萍。
使辽作十四首·其七
作者：刘跂
朝代：宋
体裁：五言律诗

北岭能扪斗，南冈欲摘星。旧闻空耳满，异域得身经。好筑嫖姚冢，仍刊车骑铭。莫言天作限，关路有松亭。
使辽作十四首·其三
作者：刘跂
朝代：宋
体裁：五言律诗

礼为王人重，关亭道路除。荒城初部落，名镇古巫闾。习俗便乘马，生男薄负锄。传闻断腕地，岁岁作楼居。
使辽作十四首·其九
作者：刘跂
朝代：宋
体裁：五言律诗

一作重山去，频看破镜飞。长悲青冢怨，莫忘白登围。礼觉周旋异，心知笑语非。南飞何处鸟，安得与俱归。
使辽作十四首·其二
作者：刘跂
朝代：宋
体裁：五言律诗

虎北奚南迥，居然带砺全。百寻天上树，千里掌中川。毳幕宜逃汉，山戎莫病燕。即今瓯脱地，浑占两河田。
使辽作十四首·其五
作者：刘跂
朝代：宋
体裁：五言律诗

寒日川原暗，颠风草木昏。捉襟愁肘见，语客畏声吞。旷荡疑人少，仓皇觉马奔。勿惊销髀肉，长遣节旄存。
使辽作十四首·其八
作者：刘跂
朝代：宋

鼓角霜初晓，箫笳日欲曛。
莫为天外意，只作梦中闻。
问道无人迹，嘶风有马羣。
山高飞鸟急，决眦入层云。
使辽作十四首·其八
作者：刘跂
朝代：宋

鼓角霜初晓，箫笳日欲曛。莫为天外意，只作梦中闻。问道无人迹，嘶风有马群。山高飞鸟急，决眦入层云。
使辽作十四首·其六
作者：刘跂
朝代：宋
体裁：五言律诗

神水坚冰合，沙场寸草无。长疑泪是血，误喜唾成珠。昼出惊貂鼠，宵鸣厌训狐。悲歌人不应，自觉寸心孤。
使辽作十四首·其十
作者：刘跂
朝代：宋
体裁：五言律诗

喜斗人皆勇，诛求俗故贪。为谋不耐暑，嗜味独便盐。已怪今生到，宁能一夕淹。长安远如日，北斗望为南。
使辽作十四首·其十一
作者：刘跂
朝代：宋

今日朝元仗，千官两掖门。从容鱼藻宴，供奉柏梁尊。厌服貂裘敝，愁看桂酒温。谁知广文淀，水面箔为藩。
使辽作十四首·其十三
作者：刘跂
朝代：宋

王春今日是，虏历自相忘。厌食乾羊味，如闻生菜香。陇梅浑破腊，燕雁正随阳。时节催归兴，凭陵天际翔。
使辽作十四首·其十二
作者：刘跂
朝代：宋

置酒穹庐晓，僧山合管弦。应缘地褊小，难遣舞回旋。风急皮毛重，霜清湩酪膻。君看东向坐，贵重尽童颠。
使辽作十四首·其十四
作者：刘跂
朝代：宋

日觉筋骸耗，中宵惨未宁。厌看山濯濯，快见柏青青。记里无官堠，更衣有短亭。心惊此何地，生死一流萍。
使辽作十四首·其四
作者：刘跂
朝代：宋
体裁：五言律诗

但逐银牌使，何堪记驿程。路迷如欲尽，山转忽通行。列仗新罗骑，先驱渤海兵。凿空谁计此，曾未及长缨。
先寄左军语道
作者：刘跂
朝代：宋
体裁：七言绝句

已喜仲容连骑去，更思小陆度山来。赋槐白士愁颜甚，唤取溪傍一笑开。
又景亮惠藜杖赋绝句以谢
作者：刘跂
朝代：宋

藜根矫矫似枯松，扶我蹒跚病力穷。置几赐餐非所重，康宁愿学乐全翁。银角桃枝空有赋，铁根藜杖可无诗。从今客到迎门待，还我维摩未病时。
又景亮惠藜杖赋绝句以谢·其一
作者：刘跂
朝代：宋
体裁：七言绝句

藜根矫矫似枯松，扶我蹒跚病力穷。置几赐餐非所重，康宁愿学乐全翁。
又景亮惠藜杖赋绝句以谢·其二
作者：刘跂
朝代：宋
体裁：七言绝句

银角桃枝空有赋，铁根藜杖可无诗。从今客到迎门待，还我维摩未病时。
又泛西溪
作者：刘跂
朝代：宋
体裁：七言律诗

春晚西溪入胜游，白杨花乱绿波浮。欲延笑语迟行酒，要尽溪山缓放舟。滩上时看鱼拨剌，林间静听鸟钩辀。年来偷活干戈际，强把閒吟写我忧。
又泛西溪诗十首
作者：刘跂
朝代：宋

溪小才容舴艋舟，一樽聊复寄春流。纵横不用施篙棹，自在教随水上鸥。溪头青草弄春柔，一带花开动客愁。贪看波中锦纹石，不知船已过芳洲。春水微生放鹢初，和风习习日舒舒。洲前且为停轻楫，待摘蒌蒿煮白鱼。扁舟如箭过前湾，飞鹭多情送我还。张起片帆风正急，回头已失蔡公山。天生桥畔水交流，夹岸花飞逐客舟。时听山禽歌一曲，何须吹笛舞凉州。下濑忽惊花满树，踏舟常恐酒杯翻。鼻头只怪香风远，知是行过桃李村。寒沙如雪水如蓝，歌啸中流响半岩。秖恐骊龙惊睡觉，呼风吹浪溅春衫。春树连山水浸云，棹歌初奏浪花分。溪神为我添风色，十里归来日未曛。淡淡春烟夕照微，渡头已觉行人稀。玉樽未尽宾朋意，两桨何妨待月归。岸边渐长陶潜菊，渚畔初生柳恽蘋。自学操舟狎清泚，从今休笑往来频。
又泛西溪诗十首·其一
作者：刘跂
朝代：宋

溪小才容舴艋舟，一樽聊复寄春流。纵横不用施篙棹，自在教随水上鸥。
又泛西溪诗十首·其一
作者：刘跂
朝代：宋

溪小纔容舴艋舟，一樽聊復寄春流。
纵横不用施篙棹，自在教随水上鸥。
又泛西溪诗十首·其一〇
作者：刘跂
朝代：宋

岸边渐长陶潜菊，渚畔初生柳恽苹。
自学操舟狎清泚，从今休笑往来频。
又泛西溪诗十首·其七
作者：刘跂
朝代：宋
体裁：七言绝句

寒沙如雪水如蓝，歌啸中流响半岩。秖恐骊龙惊睡觉，呼风吹浪溅春衫。
又泛西溪诗十首·其三
作者：刘跂
朝代：宋
体裁：七言绝句

春水微生放鹢初，和风习习日舒舒。洲前且为停轻楫，待摘蒌蒿煮白鱼。
又泛西溪诗十首·其九
作者：刘跂
朝代：宋

淡淡春烟夕照微，渡头已觉行人稀。玉樽未尽宾朋意，两桨何妨待月归。
又泛西溪诗十首·其九
作者：刘跂
朝代：宋

淡淡春烟夕照微，渡头已觉行人稀。
玉罇未尽宾朋意，两桨何妨待月归。
又泛西溪诗十首·其二
作者：刘跂
朝代：宋
体裁：七言绝句

溪头青草弄春柔，一带花开动客愁。贪看波中锦纹石，不知船已过芳洲。
又泛西溪诗十首·其五
作者：刘跂
朝代：宋
体裁：七言绝句

天生桥畔水交流，夹岸花飞逐客舟。时听山禽歌一曲，何须吹笛舞凉州。
又泛西溪诗十首·其八
作者：刘跂
朝代：宋
体裁：七言绝句

春树连山水浸云，棹歌初奏浪花分。溪神为我添风色，十里归来日未曛。
又泛西溪诗十首·其六
作者：刘跂
朝代：宋
体裁：七言绝句

下濑忽惊花满树，踏舟常恐酒杯翻。鼻头只怪香风远，知是行过桃李村。
又泛西溪诗十首·其十
作者：刘跂
朝代：宋

岸边渐长陶潜菊，渚畔初生柳恽蘋。自学操舟狎清泚，从今休笑往来频。
又泛西溪诗十首·其四
作者：刘跂
朝代：宋
体裁：七言绝句

扁舟如箭过前湾，飞鹭多情送我还。张起片帆风正急，回头已失蔡公山。
口号
作者：刘跂
朝代：宋

孟仲争秋毒热新，自今三指算归旬。已判明月隔千里，可对茱萸少一人。面目已凭诗寄去，笑谈须待自将来。香泉不煮双金榼，候取归人趁菊开。
口号·其一
作者：刘跂
朝代：宋
体裁：七言绝句

孟仲争秋毒热新，自今三指算归旬。已判明月隔千里，可对茱萸少一人。
口号·其二
作者：刘跂
朝代：宋
体裁：七言绝句

面目已凭诗寄去，笑谈须待自将来。香泉不煮双金榼，候取归人趁菊开。
古器图赞
作者：刘跂
朝代：宋
体裁：赞

想古之人，悠哉邈乎。我获其器，赋象在图。有客见之，笑此展转。阅斯勤斯，其人云远。我欲晓客，耿不能言。退观古人，恍独如存。千载寥寥，不在图外。谓不信者，取器以对。
句
作者：刘跂
朝代：宋

急雨欲来先暑气，凉风过后却秋声。
吴江长桥
作者：刘跂
朝代：宋
体裁：七言律诗

路隔银潢鸟倦飞，行人恐犯女星机。长虹出浪无冬夏，老蜃浮空半是非。两岸履声云内合，三州帆影月边归。栏干独立秋风早，岂待鲈鱼始拂衣。
和公度
作者：刘跂
朝代：宋
体裁：七言绝句

多情佳客送春来，雉尾猫头次第栽。从此庭前共苍翠，夭桃繁杏不须开。
和初到岭二绝
作者：刘跂
朝代：宋

到后浑如痛定时，不辞追赋道中诗。趁虚籴米非閒事，莫倚文章堪疗饥。欲语吞声且复休，异乡风物伴牢愁。铅华不为无人识，独自妆成却自羞。
和初到岭二绝·其一
作者：刘跂
朝代：宋
体裁：七言绝句

到后浑如痛定时，不辞追赋道中诗。趁虚籴米非閒事，莫倚文章堪疗饥。
和初到岭二绝·其二
作者：刘跂
朝代：宋

欲语吞声且复休，异乡风物伴牢愁。铅华不为无人识，独自妆成却自羞。
和初到岭二绝·其二
作者：刘跂
朝代：宋

欲语吞声且復休，异乡风物伴牢愁。
铅华不为无人识，独自妆成却自羞。
和定国湖上
作者：刘跂
朝代：宋

溪光涵影碧萧萧，四合深林不见梢。寒暑若言无避处，世间那有况云巢。雨过松篁多样翠，风回蘋藻一般香。玉兰桃李非无意，兴味由来静处长。菰蒲深处水藏波，邂逅相忘自啸歌。曳组悬龟知底用，水边消得一渔蓑。酤酒添庖趁晚饥，冷淘堆椀照银丝。羹芹有意无由献，此味君王恐未知。鸂鶒鸬鹚乐更真，夷犹溪水碧粼粼。全如傲世佳公子，泛泛波间不可亲。盘中擘粒试垂纶，与子应非臧丈人。渭水何须笑温水，绝胜憔悴楚江滨。
和定国湖上·其一
作者：刘跂
朝代：宋
体裁：七言绝句

溪光涵影碧萧萧，四合深林不见梢。寒暑若言无避处，世间那有况云巢。
和定国湖上·其三
作者：刘跂
朝代：宋
体裁：七言绝句

菰蒲深处水藏波，邂逅相忘自啸歌。曳组悬龟知底用，水边消得一渔蓑。
和定国湖上·其二
作者：刘跂
朝代：宋

雨过松篁多样翠，风回蘋藻一般香。玉兰桃李非无意，兴味由来静处长。
和定国湖上·其二
作者：刘跂
朝代：宋

雨过松篁多样翠，风迴苹藻一般香。
玉兰桃李非无意，兴味由来静处长。
和定国湖上·其五
作者：刘跂
朝代：宋

鸂鶒鸬鷀乐更真，夷犹溪水碧粼粼。
全如傲世佳公子，泛泛波间不可亲。
和定国湖上·其五
作者：刘跂
朝代：宋

鸂鶒鸬鹚乐更真，夷犹溪水碧粼粼。全如傲世佳公子，泛泛波间不可亲。
和定国湖上·其六
作者：刘跂
朝代：宋
体裁：七言绝句

盘中擘粒试垂纶，与子应非臧丈人。渭水何须笑温水，绝胜憔悴楚江滨。
和定国湖上·其四
作者：刘跂
朝代：宋

酤酒添庖趁晚饥，冷淘堆椀照银丝。羹芹有意无由献，此味君王恐未知。
和定国湖上·其四
作者：刘跂
朝代：宋
体裁：七言绝句

酤酒添庖趁晚饥，冷淘堆碗照银丝。羹芹有意无由献，此味君王恐未知。
和张赴供备
作者：刘跂
朝代：宋

骑曲休歌出塞愁，渥洼名马鹔鹴裘。文章不暇三冬足，骨相由来万户侯。桓桓壮气敌阳秋，冒雪冲风不被裘。天子方修上林苑，戎王莫怕义阳侯。
和张赴供备·其一
作者：刘跂
朝代：宋
体裁：七言绝句

骑曲休歌出塞愁，渥洼名马鹔鹴裘。文章不暇三冬足，骨相由来万户侯。
和张赴供备·其二
作者：刘跂
朝代：宋

桓桓壮气敌阳秋，冒雪冲风不被裘。天子方修上林苑，戎王莫怕义阳侯。
和张赴供备·其二
作者：刘跂
朝代：宋

桓桓壮气敌阳秋，冒雪衝风不被裘。
天子方修上林苑，戎王莫怕义阳侯。
和曾存之约游北园
作者：刘跂
朝代：宋

主家韦曲小桃溪，客有诗名杜拾遗。
煮酒未成逃暑饮，夹衣犹及惜花时。
樾间日下潭潭盖，苹末风生寸寸漪。
一醉百篇供草圣，主人𢬵取墨为池。
和曾存之约游北园
作者：刘跂
朝代：宋

主家韦曲小桃溪，客有诗名杜拾遗。煮酒未成逃暑饮，夹衣犹及惜花时。樾间日下潭潭盖，蘋末风生寸寸漪。一醉百篇供草圣，主人？取墨为池。
和曾存之约游北园
作者：刘跂
朝代：宋
体裁：七言律诗

主家韦曲小桃溪，客有诗名杜拾遗。煮酒未成逃暑饮，夹衣犹及惜花时。樾间日下潭潭盖，蘋末风生寸寸漪。一醉百篇供草圣，主人�取墨为池。
和梁十登三学阁
作者：刘跂
朝代：宋
体裁：古风

屏居倦烦促，约此尘外游。于我快两目，云谁翻百忧。苍山东北秀，野水西南浮。平生林壑心，今老此一丘。悲风入丛薄，扫迹瓜芋畴。高树未摇落，鼎鼎弥道周。感此节物化，淟涊何当休。幻事涉苦海，禅心得中州。徙倚到无言，风铃声更幽。新诗出肺腑，明月非暗投。终篇不及酒，似非我一流。愿为灵泉去，醉语看横秋。
和王景亮席上
作者：刘跂
朝代：宋
体裁：七言律诗

儿曹付汝莫相关，来伴诗翁作醉颜。花似有情怜客老，竹应无意惜春还。已凭玉麈消炉篆，不怕金轮照屋山。尊俎重开定何日，北溪流水正回环。
和石友
作者：刘跂
朝代：宋

卜居无赖款郊扉，忽忽春还乐事微。莫道身贫非是病，由来人瘦不知肥。欢呼岂肯觞三爵，落魄谁如带十围。富贵功名更谁是，且来同醉莫相违。
和石友
作者：刘跂
朝代：宋

卜居无頼款郊扉，忽忽春还乐事微。
莫道身贫非是病，由来人瘦不知肥。
讙呼岂肯觞三爵，落魄谁如带十围。
富贵功名更谁是，且来同醉莫相违。
和长历赋纸阁用王介甫韵
作者：刘跂
朝代：宋

顶还平直得中方，肯作僧庵半夜床。
脱帽不忧风栗烈，炽炉仍助日苍凉。
赏音正自鸣琴便，宴坐何辞问疾妨。
我有陟釐三百幅，御冬真欲倒归囊。
和长历赋纸阁用王介甫韵
作者：刘跂
朝代：宋

顶还平直得中方，肯作僧庵半夜床。脱帽不忧风栗烈，炽炉仍助日苍凉。赏音正自鸣琴便，宴坐何辞问疾妨。我有陟釐三百幅，禦冬真欲倒归囊。
咏吕步舒诗
作者：刘跂
朝代：宋
体裁：七言绝句

先生卵翼计平生，针芥相睽祸欲成。自是挥斤非妙手，郢人为质却无情。
坐进庵戏作
作者：刘跂
朝代：宋

自吾营此庵，迁徙屡有无。壁间故人文，今独与我俱。结以不根茅，阖之无钥锁。坚密乌有身，非坐常宴坐。圆蒲与方竹，伴我守幽閒。夜阑得禅趣，明月窥窗间。
坐进庵戏作·其一
作者：刘跂
朝代：宋
体裁：五言绝句

自吾营此庵，迁徙屡有无。壁间故人文，今独与我俱。
坐进庵戏作·其三
作者：刘跂
朝代：宋
体裁：五言绝句

圆蒲与方竹，伴我守幽閒。夜阑得禅趣，明月窥窗间。
坐进庵戏作·其二
作者：刘跂
朝代：宋
体裁：五言绝句

结以不根茅，阖之无钥锁。坚密乌有身，非坐常宴坐。
夜坐示儿侄
作者：刘跂
朝代：宋

露下天高秋气清，北书不到雁无情。且将款曲终今夕，遮莫邻鸡下五更。尊香轻泛数枝菊，岂独春风一一回。自怜寒律穷途客，不恨飘零却恨开。
夜坐示儿侄·其一
作者：刘跂
朝代：宋
体裁：七言绝句

露下天高秋气清，北书不到雁无情。且将款曲终今夕，遮莫邻鸡下五更。
夜坐示儿侄·其二
作者：刘跂
朝代：宋
体裁：七言绝句

尊香轻泛数枝菊，岂独春风一一回。自怜寒律穷途客，不恨飘零却恨开。
子和惠贶佳什惇叙世契诵咏感慨情见乎辞因次其韵
作者：刘跂
朝代：宋

恭闻裕陵初，文物万古先。
仁英所造士，台阁徧招延。
堂堂丹阳公，发轫自宾筵。
维我先大夫，整驾亦周旋。
一时起接武，千里称比肩。
俱陈曲台议，共校天禄编。
心期久相契，燥湿无改弦。
晚登廊庙席，玉笋照华颠。
廐马并飞盖，斋榻连修椽。
到今启事帖，尺牍余藤笺。
忆我既冠后，羣趋集英前。
公持柱史橐，水镜资平铨。
谓宜掇上第，击节称奏篇。
声名竟寂寂，感遇空拳拳。
事过剧脱兔，迩来三十年。
翰墨恍未落，拱水森已圆。
嗟哉最孤露，罪戾深益缠。
迷途虽云指，顽质何由镌。
以兹众恶归，白首犹迍邅。
屡惊流夜郎，敢望尉通泉。
弦肠恐齐断，身璧欲俱捐。
岂知巢倾覆，胎卵却復全。
圣主日方中，照曜无党偏。
宸笔下霄汉，一洗空宿愆。
生还出望外，喜极悲泪涟。
诗书手自束，衣袂轻欲翾。
犹忧抱沈瘵，针石久未蠲。
朅来问医药，蹭蹬淮之壖。
追惟曩时乐，梦破无重眠。
畴知王公子，但说副车贤。
持带走穷隶，趣驾来飞旃。
劳我鬓霜雪，欢颜语㛹娟。
北堂太夫人，备福独绵绵。
往者三殿朝，吾亲亦班联。
问讯逮妻女，悲懽深怆然。
升堂一拜阻，自痛久拘挛。
念子事方殷，使客舟车骈。
拨忙屡顾盼，尊酒劝留连。
新诗又来辱，巨轴星斗悬。
七字健欲活，靡靡争春妍。
夷途取騄骥，武库出戈鋋。
骤闻吴叔辩，霍然病欲痊。
感子重拜嘉，傥未沟壑填。
西风理归棹，往稼汶阳田。
王途正清廓，天子仁如天。
轩冕岂不好，于我亦青毡。
政惟萧丘火，寒焰宁復然。
亨衢子当骋，愿言早着鞭。
高闳富令息，犊子亦所怜。
世交固未替，更頼清白传。
子和惠贶佳什惇叙世契诵咏感慨情见乎辞因次其韵
作者：刘跂
朝代：宋

恭闻裕陵初，文物万古先。仁英所造士，台阁遍招延。堂堂丹阳公，发轫自宾筵。维我先大夫，整驾亦周旋。一时起接武，千里称比肩。俱陈曲台议，共校天禄编。心期久相契，燥湿无改弦。晚登廊庙席，玉笋照华颠。厩马并飞盖，斋榻连脩椽。到今启事帖，尺牍馀藤笺。忆我既冠后，群趋集英前。公持柱史橐，水镜资平铨。谓宜掇上第，击节称奏篇。声名竟寂寂，感遇空拳拳。事过剧脱兔，迩来三十年。翰墨恍未落，拱水森已圆。嗟哉最孤露，罪戾深益缠。迷途虽云指，顽质何由镌。以兹众恶归，白首犹迍邅。屡惊流夜郎，敢望尉通泉。弦肠恐齐断，身璧欲俱捐。岂知巢倾覆，胎卵却复全。圣主日方中，照曜无党偏。宸笔下霄汉，一洗空宿愆。生还出望外，喜极悲泪涟。诗书手自束，衣袂轻欲翾。犹忧抱沈瘵，针石久未蠲。朅来问医药，蹭蹬淮之壖。追惟曩时乐，梦破无重眠。畴知王公子，但说副车贤。持带走穷隶，趣驾来飞旃。劳我鬓霜雪，欢颜语㛹娟。北堂太夫人，备福独绵绵。往者三殿朝，吾亲亦班联。问讯逮妻女，悲欢深怆然。升堂一拜阻，自痛久拘挛。念子事方殷，使客舟车骈。拨忙屡顾盼，尊酒劝留连。新诗又来辱，巨轴星斗悬。七字健欲活，靡靡争春妍。夷途取騄骥，武库出戈鋋。骤闻吴叔辩，霍然病欲痊。感子重拜嘉，傥未沟壑填。西风理归棹，往稼汶阳田。王途正清廓，天子仁如天。轩冕岂不好，于我亦青毡。政惟萧丘火，寒焰宁复然。亨衢子当骋，愿言早著鞭。高闳富令息，犊子亦所怜。世交固未替，更赖清白传。
学易堂作
作者：刘跂
朝代：宋
体裁：五言绝句

幽居淡无营，饱食心晏如。老不任作务，读我少时书。
宴左山二首
作者：刘跂
朝代：宋

闰冬节物晏，十月犹素秋。招提阳冈路，宛在岘山头。史君有高致，尊酒擅一丘。欢颜动长啸，松菊含春柔。风清宿雾断，地迥行潦收。时令将凛落，飞光为谁留。行饭转北冈，如登赞公岭。悠然竟晴日，终比城市永。残霞澹微照，遥林耿疏影。天空气象杳，落落见此境。彼哉不自爱，快意烹五鼎。来日苦大难，忘言得深领。
宴左山二首·其一
作者：刘跂
朝代：宋
体裁：古风

闰冬节物晏，十月犹素秋。招提阳冈路，宛在岘山头。史君有高致，尊酒擅一丘。欢颜动长啸，松菊含春柔。风清宿雾断，地迥行潦收。时令将凛落，飞光为谁留。
宴左山二首·其二
作者：刘跂
朝代：宋
体裁：古风

行饭转北冈，如登赞公岭。悠然竟晴日，终比城市永。残霞澹微照，遥林耿疏影。天空气象杳，落落见此境。彼哉不自爱，快意烹五鼎。来日苦大难，忘言得深领。
宿灵泉寺二首
作者：刘跂
朝代：宋

石磴排林端，路转阴岭滑。侧身长风外，凛落天为阔。冉冉光风浮，金轮起天末。团团芳桂树，隐隐岩之幽。敷坐翳其阴，酌彼飞泉流。丝桐怀友人，写我心离忧。
宿灵泉寺二首·其一
作者：刘跂
朝代：宋
体裁：古风

石磴排林端，路转阴岭滑。侧身长风外，凛落天为阔。冉冉光风浮，金轮起天末。
宿灵泉寺二首·其二
作者：刘跂
朝代：宋

团团芳桂树，隐隐岩之幽。敷坐翳其阴，酌彼飞泉流。丝桐怀友人，写我心离忧。
宿灵泉寺二首·其二
作者：刘跂
朝代：宋

团团芳桂树，隠隠岩之幽。
敷坐翳其阴，酌彼飞泉流。
丝桐怀友人，写我心离忧。
寄人
作者：刘跂
朝代：宋
体裁：五言律诗

闻道江家宅，椒兰春自荣。道人今好在，归马太迟生。飞鸟山南路，浮云陇上城。相看各多病，捣药待君烹。
寄刘仲平
作者：刘跂
朝代：宋

移居逼城阿，颇似山中住。当轩列佳石，绕舍纷高树。园林便为主，鱼鸟欣相聚。春来物物好，适意随所遇。是适本无因，亦复无定处。当有忘机人，知我此中趣。
寄刘仲平
作者：刘跂
朝代：宋

移居逼城阿，颇似山中住。
当轩列佳石，绕舍纷高树。
园林便为主，鱼鸟欣相聚。
春来物物好，适意随所遇。
是适本无因，亦復无定处。
当有忘机人，知我此中趣。
寄叶勤次其韵
作者：刘跂
朝代：宋

五斗折腰俱为贫，诗书律令若为分。西山今朝有爽气，北阙无时飞白云。一纸绸缪三岁字，七言憀慄九章文。故人好在长相忆，怅望江皋麋鹿群。
寄叶勤次其韵
作者：刘跂
朝代：宋

五斗折腰俱为贫，诗书律令若为分。
西山今朝有爽气，北阙无时飞白云。
一纸绸缪三岁字，七言憀栗九章文。
故人好在长相忆，怅望江皋麋鹿羣。
寄尹迁介叔
作者：刘跂
朝代：宋

我生非良材，顽矿不受砺。读书但渔猎，初不名一艺。形骸弱如柳，暑雨更疲曳。清风何时生，一扫去酷吏。孙友太瘦生，相遇一何阔。途穷欲改操，冉冉在故辙。赠君七年艾，辄为儿女夺。养生有标本，姑息良已末。我有好诗酒，端为舅氏作。陈遵见张竦，虽见不改乐。小官未朝谒，日日事饮博。书来托天真，笑我守糟粕。二尹山东秀，一第安足贺。滕侯荐鹗书，极口良未过。青衫五斗米，所要脱饥饿。自重士当然，蓄积非为货。前年郭法曹，寓直经略院。同时幕府归，独送两秋燕。新书满百帙，铅椠老不倦。他时淮南子，试为离骚传。养志如养力，益峻在益砺。大方略畦畛，小智私才艺。古来要倔彊，槛折不可曳。何谓薛赣君，小生敢相吏。择术患不终，未易笑迂阔。发轫三尺轮，不改万里辙。死生汉节共，巨猾气为夺。坐令李都尉，恸哭天壤末。鸱夷笑井瓶，同是意匠作。拘方等归尽，放意差独乐。往时二千石，天子偿负博。彼视淑德侯，何堪贮糟粕。歌词郢中来，未数白与贺。一斑昧全虎，端似隙中过。可怜光万丈，不救妻子饿。平生严郑公，皂隶有馀货。吏隐非山林，州府为道院。莫夸非食肉，虎头颔如燕。公田亦种秫，瞥去飞鸟倦。何用萧德施，先生自为传。
寄尹迁介叔·其一
作者：刘跂
朝代：宋
体裁：古风

我生非良材，顽矿不受砺。读书但渔猎，初不名一艺。形骸弱如柳，暑雨更疲曳。清风何时生，一扫去酷吏。
寄尹迁介叔·其一〇
作者：刘跂
朝代：宋

吏隠非山林，州府为道院。
莫夸非食肉，虎头颔如燕。
公田亦种秫，瞥去飞鸟倦。
何用萧德施，先生自为传。
寄尹迁介叔·其七
作者：刘跂
朝代：宋
体裁：古风

择术患不终，未易笑迂阔。发轫三尺轮，不改万里辙。死生汉节共，巨猾气为夺。坐令李都尉，恸哭天壤末。
寄尹迁介叔·其三
作者：刘跂
朝代：宋

我有好诗酒，端为舅氏作。陈遵见张竦，虽见不改乐。小官未朝谒，日日事饮博。书来托天真，笑我守糟粕。
寄尹迁介叔·其三
作者：刘跂
朝代：宋

我有好诗酒，端为舅氏作。
陈遵见张竦，虽见不改乐。
小官未朝谒，日日事饮博。
书来託天真，笑我守糟粕。
寄尹迁介叔·其九
作者：刘跂
朝代：宋

歌词郢中来，未数白与贺。
一斑昧全虎，端似隙中过。
可怜光万丈，不救妻子饿。
平生严郑公，皂隶有余货。
寄尹迁介叔·其九
作者：刘跂
朝代：宋

歌词郢中来，未数白与贺。一斑昧全虎，端似隙中过。可怜光万丈，不救妻子饿。平生严郑公，皂隶有馀货。
寄尹迁介叔·其二
作者：刘跂
朝代：宋
体裁：古风

孙友太瘦生，相遇一何阔。途穷欲改操，冉冉在故辙。赠君七年艾，辄为儿女夺。养生有标本，姑息良已末。
寄尹迁介叔·其五
作者：刘跂
朝代：宋
体裁：古风

前年郭法曹，寓直经略院。同时幕府归，独送两秋燕。新书满百帙，铅椠老不倦。他时淮南子，试为离骚传。
寄尹迁介叔·其八
作者：刘跂
朝代：宋
体裁：古风

鸱夷笑井瓶，同是意匠作。拘方等归尽，放意差独乐。往时二千石，天子偿负博。彼视淑德侯，何堪贮糟粕。
寄尹迁介叔·其六
作者：刘跂
朝代：宋
体裁：古风

养志如养力，益峻在益砺。大方略畦畛，小智私才艺。古来要倔彊，槛折不可曳。何谓薛赣君，小生敢相吏。
寄尹迁介叔·其十
作者：刘跂
朝代：宋

吏隐非山林，州府为道院。莫夸非食肉，虎头颔如燕。公田亦种秫，瞥去飞鸟倦。何用萧德施，先生自为传。
寄尹迁介叔·其四
作者：刘跂
朝代：宋
体裁：古风

二尹山东秀，一第安足贺。滕侯荐鹗书，极口良未过。青衫五斗米，所要脱饥饿。自重士当然，蓄积非为货。
寄张竦
作者：刘跂
朝代：宋
体裁：七言绝句

张侯生意秖如瓶，出入艰难亦自成。却纵鸱夷差独乐，此中何物不堪盛。
寄晁以道
作者：刘跂
朝代：宋

江东野老羹莼丝，弗羡肉山酒为池。
啖我故人吏未归，脚靴手板方苦饥。
岂无盘飧置璧圭，我乏是物君非宜。
近闻示病作居士，不似齐州称主司。
岁恶无乃馋所为，自是不当食肉糜。
书来中有七字诗，问讯劳苦开人眉。
墨丸不减官隃麋，着书寂寞来孔时。
我曹老矣善自持，莫拟狂瘦胜痴肥。
他乡异县久别离，明月千里长相思。
寄晁以道
作者：刘跂
朝代：宋

江东野老羹莼丝，弗羡肉山酒为池。啖我故人吏未归，脚靴手板方苦饥。岂无盘飧置璧圭，我乏是物君非宜。近闻示病作居士，不似齐州称主司。岁恶无乃馋所为，自是不当食肉糜。书来中有七字诗，问讯劳苦开人眉。墨丸不减官隃麋，著书寂寞来孔时。我曹老矣善自持，莫拟狂瘦胜痴肥。他乡异县久别离，明月千里长相思。
寄赠
作者：刘跂
朝代：宋

绝世丹青业，中台雨露辰。
师门推上第，王室见名臣。
磊落儒林丈，风流画省宾。
燕朝分锦仗，儤值近枫宸。
鸣凤丹山穴，占星颍水滨。
殿庐俄厌直，藩社此班春。
山节还铜虎，京符换玉麟。
威行三辅地，歌浃两川民。
已喜征黄霸，无劳借寇恂。
即应公简上，会见俗还淳。
叹昔时难偶，逢今势莫均。
楚材难入晋，汉法近沿秦。
稽古皆前列，希风绝后尘。
斯文如汩没，吾道久湮沦。
海岳功归圣，熊罴钓有人。
蓝田仍产玉，郢匠早挥斤。
周历方开永，萧规欲尽循。
天时知会遇，人力漫纷纶。
夙有掺弦便，今逢敛板亲。
猥惭牛下走，敢玷席中珍。
迹远龙门峻，心怀燕厦仁。
绪言闻已旧，从此更书绅。
寄赠
作者：刘跂
朝代：宋

绝世丹青业，中台雨露辰。师门推上第，王室见名臣。磊落儒林丈，风流画省宾。燕朝分锦仗，儤值近枫宸。鸣凤丹山穴，占星颍水滨。殿庐俄厌直，藩社此班春。山节还铜虎，京符换玉麟。威行三辅地，歌浃两川民。已喜徵黄霸，无劳借寇恂。即应公简上，会见俗还淳。叹昔时难偶，逢今势莫均。楚材难入晋，汉法近沿秦。稽古皆前列，希风绝后尘。斯文如汩没，吾道久湮沦。海岳功归圣，熊罴钓有人。蓝田仍产玉，郢匠早挥斤。周历方开永，萧规欲尽循。天时知会遇，人力漫纷纶。夙有掺弦便，今逢敛板亲。猥惭牛下走，敢玷席中珍。迹远龙门峻，心怀燕厦仁。绪言闻已旧，从此更书绅。
寄马全玉
作者：刘跂
朝代：宋

岁月如归鸿，秋至欻将翔。郊原带爽气，榆柳媚无光。客子抱幽独，耿耿谁与明。不辞青鞋贱，来蹑君子堂。君子松桧姿，劲不惨风霜。其交淡如水，众口未易尝。忘言默领会，此意却难忘。不饮知酒趣，聊复酌公浆。寒灯夜寥阒，一笑未渠央。谁令别离此，梦寐长相望。
寄马全玉
作者：刘跂
朝代：宋

岁月如归鸿，秋至欻将翔。
郊原带爽气，榆柳媚无光。
客子抱幽独，耿耿谁与明。
不辞青鞋贱，来蹑君子堂。
君子松桧姿，劲不惨风霜。
其交淡如水，众口未易尝。
忘言默领会，此意却难忘。
不饮知酒趣，聊復酌公浆。
寒灯夜寥閴，一笑未渠央。
谁令别离此，梦寐长相望。
张大年览文与可墨竹及先人所题与可挽诗见惠长句因次其韵
作者：刘跂
朝代：宋

墨妙苍筤双玉枝，赏音悲壮七哀诗。
多惭寂寞青毡地，又得风流黄绢词。
往事白杨无数拱，余生衰鬓不堪垂。
声沈影绝何人识，頼有柯亭可见思。
张大年览文与可墨竹及先人所题与可挽诗见惠长句因次其韵
作者：刘跂
朝代：宋

墨妙苍筤双玉枝，赏音悲壮七哀诗。多惭寂寞青毡地，又得风流黄绢词。往事白杨无数拱，馀生衰鬓不堪垂。声沈影绝何人识，赖有柯亭可见思。
张辟疆
作者：刘跂
朝代：宋
体裁：七言绝句

老画骎骎不可攀，风流依约片言还。小儿若悟他年事，肯使生心涕泪间。
恩赦放还集句先寄乡中弟侄三首
作者：刘跂
朝代：宋

去年当日别东都，鱼鸟犹疑畏简书。诏恩许逐阳和至，只向长沙住岁馀。橹声冲雨似鸣机，终日思归此日归。自为野客寻幽惯，不用登临叹落晖。閒思往事似前身，羞见黄花无数新。我家孤侄在海浦，遍插茱萸少一人。
恩赦放还集句先寄乡中弟侄三首·其一
作者：刘跂
朝代：宋

去年当日别东都，鱼鸟犹疑畏简书。
诏恩许逐阳和至，只向长沙住岁余。
恩赦放还集句先寄乡中弟侄三首·其一
作者：刘跂
朝代：宋

去年当日别东都，鱼鸟犹疑畏简书。诏恩许逐阳和至，只向长沙住岁馀。
恩赦放还集句先寄乡中弟侄三首·其三
作者：刘跂
朝代：宋
体裁：七言绝句

閒思往事似前身，羞见黄花无数新。我家孤侄在海浦，遍插茱萸少一人。
恩赦放还集句先寄乡中弟侄三首·其二
作者：刘跂
朝代：宋

橹声冲雨似鸣机，终日思归此日归。自为野客寻幽惯，不用登临叹落晖。
恩赦放还集句先寄乡中弟侄三首·其二
作者：刘跂
朝代：宋

橹声衝雨似鸣机，终日思归此日归。
自为野客寻幽惯，不用登临叹落晖。
惠山寺
作者：刘跂
朝代：宋
体裁：七言律诗

从来未到山头寺，应在武陵深处藏。汉水文人生自拙，香山居士兴何长。四旁岛屿娟娟绿，万顷菰蒲靡靡香。且醉尊中眼前物，瀛洲蓬岛两微茫。
戏示语道
作者：刘跂
朝代：宋

御史青骢持望重，将军赤兔得勋多。乘黄騕袅今相见，垓下乌骓奈若何。
戏示语道
作者：刘跂
朝代：宋

御史青骢持望重，将军赤兔得勋多。
乘黄騕褭今相见，垓下乌骓奈若何。
晁端州秀宴席
作者：刘跂
朝代：宋

同寮贵公子，好事敌原尝。
晁侯更萧散，不爱囊中装。
步兵玉觥滑，洞庭金丸香。
宛转莼带细，纷纶鲙缕长。
鳆鱼三百饤，岂必河之鲂。
咄嗟事便办，侍御色不忙。
熙熙春台上，醉语各相忘。
汤餠最后出，虽饱别有肠。
愿君善遇客，懽乐殊未央。
不须投车辖，敬举主人觞。
晁端州秀宴席
作者：刘跂
朝代：宋

同寮贵公子，好事敌原尝。晁侯更萧散，不爱囊中装。步兵玉觥滑，洞庭金丸香。宛转莼带细，纷纶鲙缕长。鳆鱼三百饤，岂必河之鲂。咄嗟事便办，侍御色不忙。熙熙春台上，醉语各相忘。汤饼最后出，虽饱别有肠。愿君善遇客，欢乐殊未央。不须投车辖，敬举主人觞。
曹纮陷交阯十七年与其母逃归得官汶上求诗
作者：刘跂
朝代：宋
体裁：五言律诗

曹侯将家子，异域久飘飖。人独忧羝乳，天方借海桥。亡弓终在楚，去鹤会归辽。凛凛今如许，风霜看后凋。
李氏绣佛赞·其一
作者：刘跂
朝代：宋
体裁：古风

稽首慈悲父，相好光明藏。应现行愿力，针缕妙措成。我观因缘空，亦非自然性。种种皆心造，是心非造者。佛子不思议，炽然一念生。诸圣所加持，具足千百亿。我愿如是故，造作及见闻。遇见未来等，同承佛记莂。
李氏绣佛赞·其二
作者：刘跂
朝代：宋
体裁：四言诗

巍巍堂堂，妙庄严聚。一念现前，非针非缕。文闻已彰，何妨金露。满月当空，谁知在处。
松石
作者：刘跂
朝代：宋

笔端陶冶不无神，纸面流沙秋后云。点破沙痕便成水，一溪松石浪沄沄。向来爱鼎已成癖，今日还书真是痴。不分多求董威辇，只应重老李咸熙。
松石·其一
作者：刘跂
朝代：宋
体裁：七言绝句

笔端陶冶不无神，纸面流沙秋后云。点破沙痕便成水，一溪松石浪沄沄。
松石·其二
作者：刘跂
朝代：宋
体裁：七言绝句

向来爱鼎已成癖，今日还书真是痴。不分多求董威辇，只应重老李咸熙。
梅径
作者：刘跂
朝代：宋

幸蒙托根地，历历令著行。莫遣桃李妖，压我玉雪香。
梅径
作者：刘跂
朝代：宋

幸蒙託根地，历历令着行。
莫遣桃李妖，压我玉雪香。
梦与舍弟登灵泉步趋如无疾既觉感而赋诗用王介甫韵
作者：刘跂
朝代：宋

老夫东归喜，岂复念西悲。心安体当佳，抱病如何其。欲成蹇士赋，应作半人诗。丘园窥不得，溘死恐无时。谁令北山梦，彊健变衰迟。陟巘石岌岌，班荆草离离。季也遮我留，更与道人期。梦中差独乐，不类觉时为。昼夕代乘除，劳逸更共之。我岂不有瘳，阴若相扶持。福虽未盈眦，自怪盛如茨。从今爱吾生，糜粥养蕃滋。
梦与舍弟登灵泉步趋如无疾既觉感而赋诗用王介甫韵
作者：刘跂
朝代：宋

老夫东归喜，岂復念西悲。
心安体当佳，抱病如何其。
欲成蹇士赋，应作半人诗。
丘园窥不得，溘死恐无时。
谁令北山梦，彊健变衰迟。
陟巘石岌岌，班荆草离离。
季也遮我留，更与道人期。
梦中差独乐，不类觉时为。
昼夕代乘除，劳逸更共之。
我岂不有瘳，阴若相扶持。
福虽未盈眦，自怪盛如茨。
从今爱吾生，糜粥养蕃滋。
次介叔韵
作者：刘跂
朝代：宋

酒船定向江东去，知有风流贺季真。
北岭南冈元自熟，短杨高柳迩来新。
老吾官职浑无味，壮子文章最有神。
知欲弦歌且三径，征君莫自傍风尘。
次介叔韵
作者：刘跂
朝代：宋

酒船定向江东去，知有风流贺季真。北岭南冈元自熟，短杨高柳迩来新。老吾官职浑无味，壮子文章最有神。知欲弦歌且三径，徵君莫自傍风尘。
次大人二月三日过吴德仁韵二首
作者：刘跂
朝代：宋

溪上高人称福吴，一尊深喜共为娱。步行可是困公子，日晏不应骄灌夫。纵履全胜驱下泽，缓歌长欲听提壶。行年八十心如水，正觉公非嵇阮徒。一一郊原春事催，客愁今日为君开。柳枝鸲鹆未成舞，溪面葡萄初泼醅。曲水便应诗句满，稽山那复酒船回。海棠径里纹楸石，为尔从今得得来。
次大人二月三日过吴德仁韵二首·其一
作者：刘跂
朝代：宋
体裁：七言律诗

溪上高人称福吴，一尊深喜共为娱。步行可是困公子，日晏不应骄灌夫。纵履全胜驱下泽，缓歌长欲听提壶。行年八十心如水，正觉公非嵇阮徒。
次大人二月三日过吴德仁韵二首·其二
作者：刘跂
朝代：宋

一一郊原春事催，客愁今日为君开。
柳枝鸜鹆未成舞，溪面葡萄初泼醅。
曲水便应诗句满，稽山那復酒船迴。
海棠径裏纹楸石，为尔从今得得来。
次大人二月三日过吴德仁韵二首·其二
作者：刘跂
朝代：宋

一一郊原春事催，客愁今日为君开。柳枝鸲鹆未成舞，溪面葡萄初泼醅。曲水便应诗句满，稽山那复酒船回。海棠径里纹楸石，为尔从今得得来。
次孙元中至后五日游蔡氏园韵
作者：刘跂
朝代：宋

林深宜夏炎，亦复便冬冷。居然安稳处，合是招提境。晴烟起屋脊，煦日下天井。饱饭策杖出，如行赞公岭。平生一丘壑，快眼春睡醒。谁言城市喧，能比郊原静。人间会合少，万事等泡影。适意不自取，兀立真土梗。时平日月好，岁熟羁旅幸。逢人但欢喜，得酒便酩酊。知我非子谁，频来不须请。
次孙元中至后五日游蔡氏园韵
作者：刘跂
朝代：宋

林深宜夏炎，亦復便冬冷。
居然安稳处，合是招提境。
晴烟起屋脊，煦日下天井。
饱饭策杖出，如行赞公岭。
平生一丘壑，快眼春睡醒。
谁言城市喧，能比郊原静。
人间会合少，万事等泡影。
适意不自取，兀立真土梗。
时平日月好，岁熟羁旅幸。
逢人但懽喜，得酒便酩酊。
知我非子谁，频来不须请。
次孙君汝弼晚步韵
作者：刘跂
朝代：宋

寂寥谁过仲宣楼，邂逅斯人肯小留。
多病儿童便食粥，忘机鸥鸟共临流。
赋成拟学张平子，志大空惭马少游。
载酒从今相暖热，着书应不号穷愁。
次孙君汝弼晚步韵
作者：刘跂
朝代：宋

寂寥谁过仲宣楼，邂逅斯人肯小留。多病儿童便食粥，忘机鸥鸟共临流。赋成拟学张平子，志大空惭马少游。载酒从今相煖热，著书应不号穷愁。
次毕将叔韵寄寿阳三首
作者：刘跂
朝代：宋

抚枕得滂湃，开轩延翠微。乃翁故时客，何许更言归。有兴添书滴，无心傍钓矶。惟应一大事，策杖到禅扉。苦竹湓江宅，黄山秋浦亭。猿声作头白，客泪对衫青。笑尔悲凫胫，知吾寄水萍。时时赖严尹，小队出郊坰。丈人文力健，能事与心违。彭泽粳田少，襄阳菰菜肥。紫团生雪液，苍饼破云衣。持许无人寄，殷勤小陟归。
次毕将叔韵寄寿阳三首·其一
作者：刘跂
朝代：宋
体裁：五言律诗

抚枕得滂湃，开轩延翠微。乃翁故时客，何许更言归。有兴添书滴，无心傍钓矶。惟应一大事，策杖到禅扉。
次毕将叔韵寄寿阳三首·其三
作者：刘跂
朝代：宋

丈人文力健，能事与心违。
彭泽秔田少，襄阳菰菜肥。
紫团生雪液，苍餠破云衣。
持许无人寄，殷勤小陟归。
次毕将叔韵寄寿阳三首·其三
作者：刘跂
朝代：宋

丈人文力健，能事与心违。彭泽粳田少，襄阳菰菜肥。紫团生雪液，苍饼破云衣。持许无人寄，殷勤小陟归。
次毕将叔韵寄寿阳三首·其二
作者：刘跂
朝代：宋

苦竹湓江宅，黄山秋浦亭。猿声作头白，客泪对衫青。笑尔悲凫胫，知吾寄水萍。时时赖严尹，小队出郊坰。
次毕将叔韵寄寿阳三首·其二
作者：刘跂
朝代：宋

苦竹湓江宅，黄山秋浦亭。
猿声作头白，客泪对衫青。
笑尔悲鳬胫，知吾寄水萍。
时时頼严尹，小队出郊垧。
次王彦昭寄苏景谟青社园亭韵二首
作者：刘跂
朝代：宋

丞掾分曹付旧规，翩翩文彩妙当时。何人误读雌霓赋，他日真成幼妇碑。曲水流觞如故事，平山行乐有新诗。春来想见棠阴盛，可但诗人别后思。谁道前贤迹已尘，园林气象迩来新。高山流水有深意，翠竹黄花如故人。小队郊坰时访客，后堂歌吹独留宾。汶阳寂寞无佳赏，卧阁萧然过一春。
次王彦昭寄苏景谟青社园亭韵二首·其一
作者：刘跂
朝代：宋
体裁：七言律诗

丞掾分曹付旧规，翩翩文彩妙当时。何人误读雌霓赋，他日真成幼妇碑。曲水流觞如故事，平山行乐有新诗。春来想见棠阴盛，可但诗人别后思。
次王彦昭寄苏景谟青社园亭韵二首·其二
作者：刘跂
朝代：宋

谁道前贤迹已尘，园林气象迩来新。高山流水有深意，翠竹黄花如故人。小队郊坰时访客，后堂歌吹独留宾。汶阳寂寞无佳赏，卧阁萧然过一春。
次王彦昭寄苏景谟青社园亭韵二首·其二
作者：刘跂
朝代：宋

谁道前贤迹已尘，园林气象迩来新。
高山流水有深意，翠竹黄花如故人。
小队郊垧时访客，后堂歌吹独留宾。
汶阳寂寞无佳赏，卧阁萧然过一春。
次窦子野韵
作者：刘跂
朝代：宋

不辞身热野田风，水引膏环入眼中。
曲米顾公多乐事，鉏犁怜我有深功。
博闻可但百间屋，爱客未嫌三斗葱。
天麦毒人安敢献，莫令堂上一尊空。
次窦子野韵
作者：刘跂
朝代：宋

不辞身热野田风，水引膏环入眼中。曲米顾公多乐事，锄犁怜我有深功。博闻可但百间屋，爱客未嫌三斗葱。天麦毒人安敢献，莫令堂上一尊空。
次胡伸道韵并简公允弟
作者：刘跂
朝代：宋
体裁：七言律诗

几年书不到江东，知我忘形事事慵。南阮最贫方远宦，阿连同调且相从。狂生肯信原非病，妄校须惭广未封。安得论文如定力，不眠长听五更钟。
次资道韵
作者：刘跂
朝代：宋

今我不乐何所为，调笑盍各言其好。
不愿击水南溟飞，但爱乘风北窗傲。
大夫声名过单父，即日去受东朝诰。
固知为偶我非齐，莫忘相从君与操。
骏辩瑰章殆希有，玉堂金马应须到。
功成却记鸡黍期，同着青鞋映黄帽。
次资道韵
作者：刘跂
朝代：宋

今我不乐何所为，调笑盍各言其好。不愿击水南溟飞，但爱乘风北窗傲。大夫声名过单父，即日去受东朝诰。固知为偶我非齐，莫忘相从君与操。骏辩瑰章殆希有，玉堂金马应须到。功成却记鸡黍期，同著青鞋映黄帽。
次韵大人正月十四日作
作者：刘跂
朝代：宋

端闱夜许都人望，红伞亭亭坐南向。烛龙影落陆海中，广乐声在钧天上。华严宝藏光景出，双鸾飞下蓬莱嶂。大平天子千万岁，呼舞共作嵩山唱。小臣踯躅百寮底，未许外班陪末行。今来沦落一何极，山城装点成穷相。苦吟漫欲酬节物，拥膝句作酸寒状。搜抉浑如饵毒药，畏缩更似藏私酿。诗成竟亦勿交涉，欲取楼兰经乐浪。典衣聊复沽市酒，一饮径醉成昏忘。黄昏陋巷灯火绝，守把不费城门将。岂不见人生欢乐易生悲，惟有静默长无量。
次韵大人正月十四日作
作者：刘跂
朝代：宋

端闱夜许都人望，红伞亭亭坐南向。
烛龙影落陆海中，广乐声在钧天上。
华严宝藏光景出，双鸾飞下蓬莱嶂。
大平天子千万岁，呼舞共作嵩山唱。
小臣踯躅百寮底，未许外班陪末行。
今来沦落一何极，山城装点成穷相。
苦吟漫欲酬节物，拥膝句作酸寒状。
搜抉浑如饵毒药，畏缩更似藏私酿。
诗成竟亦勿交涉，欲取楼兰经乐浪。
典衣聊復沽市酒，一饮径醉成昏忘。
黄昏陋巷灯火绝，守把不费城门将。
岂不见人生懽乐易生悲，惟有静默长无量。
次韵智夫并呈庭诲
作者：刘跂
朝代：宋

为问尊前醉阿谁，韩娥应啭缕金衣。何须料理沙边客，更遣梁尘作雪飞。卧随编草依龟背，行踏冰泥上马垠。却望高城在天上，故知李郭是仙人。
次韵智夫并呈庭诲·其一
作者：刘跂
朝代：宋
体裁：七言绝句

为问尊前醉阿谁，韩娥应啭缕金衣。何须料理沙边客，更遣梁尘作雪飞。
次韵智夫并呈庭诲·其二
作者：刘跂
朝代：宋
体裁：七言绝句

卧随编草依龟背，行踏冰泥上马垠。却望高城在天上，故知李郭是仙人。
次黄完仲见寄韵
作者：刘跂
朝代：宋

读书老无味，记一辄忘十。视昔那得超，但觉有不及。谁能求甚解，拘窘被书絷。为文亦尔尔，造语须易给。未足解客嘲，况复令鬼泣。柴门一鹊噪，童稚迎信入。开缄故人书，快阅惊喜集。新诗瑩病目，俨若冰玉立。才兼刘柳健，思鄙郊岛涩。定从西山来，爽气扶岌嶪。惠然远见属，疑我故闲习。丛台三晋旧，镇静无警急。府宽郎幕尊，森卫走呼吸。以兹书檄省，频岁息篇什。神交庶暂对，恍不阂川隰。卢溪白士薮，野处分屣笠。如闻趣归装，早作下车揖。吾庐虽庳陋，雅亦便樵汲。无酒或过雄，有酒谁馈伋。何时甲乙第，版筑见君葺。比邻或借倩，梨枣亦得拾。不耻共秃翁，相携走城邑。
次黄完仲见寄韵
作者：刘跂
朝代：宋
体裁：古风

读书老无味，记一辄忘十。视昔那得超，但觉有不及。谁能求甚解，拘窘被书絷。为文亦尔尔，造语须易给。未足解客嘲，况复令鬼泣。柴门一鹊噪，童稚迎信入。开缄故人书，快阅惊喜集。新诗莹病目，俨若冰玉立。才兼刘柳健，思鄙郊岛涩。定从西山来，爽气扶岌嶪。惠然远见属，疑我故闲习。丛台三晋旧，镇静无警急。府宽郎幕尊，森卫走呼吸。以兹书檄省，频岁息篇什。神交庶暂对，恍不阂川隰。卢溪白士薮，野处分屣笠。如闻趣归装，早作下车揖。吾庐虽庳陋，雅亦便樵汲。无酒或过雄，有酒谁馈伋。何时甲乙第，版筑见君葺。比邻或借倩，梨枣亦得拾。不耻共秃翁，相携走城邑。
次黄完仲见寄韵
作者：刘跂
朝代：宋

读书老无味，记一辄忘十。
视昔那得超，但觉有不及。
谁能求甚解，拘窘被书絷。
为文亦尔尔，造语须易给。
未足解客嘲，况復令鬼泣。
柴门一鹊噪，童稚迎信入。
开缄故人书，快阅惊喜集。
新诗莹病目，俨若冰玉立。
才兼刘柳健，思鄙郊岛涩。
定从西山来，爽气扶岌嶪。
惠然远见属，疑我故闲习。
丛台三晋旧，镇静无警急。
府宽郎幕尊，森卫走呼吸。
以兹书檄省，频岁息篇什。
神交庶暂对，怳不阂川隰。
卢溪白士薮，野处分屣笠。
如闻趣归装，早作下车揖。
吾庐虽庳陋，雅亦便樵汲。
无酒或过雄，有酒谁馈伋。
何时甲乙第，版筑见君葺。
比邻或借倩，梨枣亦得拾。
不耻共秃翁，相携走城邑。
次黄完仲韵
作者：刘跂
朝代：宋

几年流落喜东归，笑语相懽此一时。
轣辘小车真快意，伶俜短杖且扶危。
新诗遣兴几成癖，浊酒忘怀定不痴。
政恐为官抛我去，除书闻已下京师。
次黄完仲韵
作者：刘跂
朝代：宋

几年流落喜东归，笑语相欢此一时。轣辘小车真快意，伶俜短杖且扶危。新诗遣兴几成癖，浊酒忘怀定不痴。政恐为官抛我去，除书闻已下京师。
次黄富道觅山酿韵
作者：刘跂
朝代：宋
体裁：七言绝句

深岩穷谷自涓涓，惭愧诗情却泫然。政使家贫无曲米，犹堪烹作惠山泉。
涵辉阁次韵
作者：刘跂
朝代：宋

光风冉冉动平湖，花草幽香满坐隅。
熏暖颇如懽伯在，萧閒宜与此君俱。
可无剡水乘舟兴，端是郊居作赋图。
借与禅翁有幽事，一支筇竹倚圆蒲。
涵辉阁次韵
作者：刘跂
朝代：宋

光风冉冉动平湖，花草幽香满坐隅。薰暖颇如欢伯在，萧閒宜与此君俱。可无剡水乘舟兴，端是郊居作赋图。借与禅翁有幽事，一支筇竹倚圆蒲。
游白云山次韵二首
作者：刘跂
朝代：宋

不到山中宁久如，两日阙然或阔疏。每怜身留只意往，何事子行令我居。莫向山僧疑入定，但从溪友试观渔。朝来新作几两屐，更待西原春雨馀。数子读书浑欲狂，深山纵汝共徜徉。千钧脚力有底健，万丈心情如许长。对景吟哦亦有意，逢人笑傲若无旁。幽花细草何足赏，岁岁天边仙桂芳。
游白云山次韵二首·其一
作者：刘跂
朝代：宋

不到山中宁久如，两日阙然或阔疏。
每怜身留只意往，何事子行令我居。
莫向山僧疑入定，但从溪友试观渔。
朝来新作几两屐，更待西原春雨余。
游白云山次韵二首·其一
作者：刘跂
朝代：宋

不到山中宁久如，两日阙然或阔疏。每怜身留只意往，何事子行令我居。莫向山僧疑入定，但从溪友试观渔。朝来新作几两屐，更待西原春雨馀。
游白云山次韵二首·其二
作者：刘跂
朝代：宋
体裁：七言律诗

数子读书浑欲狂，深山纵汝共徜徉。千钧脚力有底健，万丈心情如许长。对景吟哦亦有意，逢人笑傲若无旁。幽花细草何足赏，岁岁天边仙桂芳。
滑家桥逢坏舟者有感而作
作者：刘跂
朝代：宋

桥倾若车翻，舟破如瓦解。二祸适相触，生此大狼狈。齐生海边人，试吏今得代。乡闾恍在望，舟楫信所快。颇知大道夷，不避小物碍。撑夫虎豹健，力出驰突外。何其一跌伤，脱若葱与蒯。疾雷不及听，生理欻焉坏。瓦飞昆阳战，鹤唳淝水败。身非吕梁叟，沈没岂不殆。娇儿年十五，八岁又其妹。岂伊瞬息间，生死不相赖。死者长已矣，生者心破碎。泣尽继以血，耳目坐盲聩。哀哀天无情，皦日为昏愦。徐观水中意，波浪自澎湃。我来独心恻，涕出增感慨。顷年岳阳下，忧患亦颠沛。豗颓万死中，血肉偶俱在。今此沟浍狭，岂复江湖大。咄汝岂不仁，曾独与祸会。冥冥倘有主，焚溺甚菹醢。不然遭无辜，神理良汝绐。从今十手指，永是后车戒。灵均苦谗舌，颍士厌沈瘵。良时不似昔，努力善自爱。我亦乘小艇，兀兀信所届。搜求得馀尊，聊以劳疲惫。虽微西江阔，勿厌升斗隘。歌阕从此辞，人生慎行迈。
滑家桥逢坏舟者有感而作
作者：刘跂
朝代：宋

桥倾若车翻，舟破如瓦解。
二祸适相触，生此大狼狈。
齐生海边人，试吏今得代。
乡闾恍在望，舟檝信所快。
颇知大道夷，不避小物碍。
撑夫虎豹健，力出驰突外。
何其一跌伤，脱若葱与蒯。
疾雷不及听，生理欻焉坏。
瓦飞昆阳战，鹤唳淝水败。
身非吕梁叟，沈没岂不殆。
娇儿年十五，八岁又其妹。
岂伊瞬息间，生死不相頼。
死者长已矣，生者心破碎。
泣尽继以血，耳目坐盲聩。
哀哀天无情，皦日为昏愦。
徐观水中意，波浪自澎湃。
我来独心恻，涕出增感慨。
顷年岳阳下，忧患亦颠沛。
豗颓万死中，血肉偶俱在。
今此沟浍狭，岂復江湖大。
咄汝岂不仁，曾独与祸会。
冥冥倘有主，焚溺甚葅醢。
不然遭无辜，神理良汝绐。
从今十手指，永是后车戒。
灵均苦谗舌，颍士厌沈瘵。
良时不似昔，努力善自爱。
我亦乘小艇，兀兀信所届。
搜求得余尊，聊以劳疲惫。
虽微西江阔，勿厌升斗隘。
歌阕从此辞，人生慎行迈。
玉簪花和希纯
作者：刘跂
朝代：宋

有香无色不因春，端是书生席上珍。同作齑盐赋诗客，定非歌舞赏花人。根移少日便花开，数子殷勤手自培。更剪素衣成鹤氅，王恭定向雪中来。玉蕊花开动玉宸，唐昌观里夜逢真。仙人琼卉初无比，直恐芳心却未申。凤尾成阴蕉叶重，金钿相对菊花繁。莫悲举世无相识，佩蕙纫兰有屈原。孤洁偏因霜露成，春花无数不知名。秖应新沐弹冠客，要尔相宜一倍清。日日花前醉赋诗，多情休诵北山移。沾巾不要时人学，独为秋香插一枝。姑射山前旧约非，秋风满意未成归。仙人一去无留迹，堕珥遗簪作雪飞。蓝田故有他山错，瑶旆琼旒碧玉干。左紫姚黄满金谷，野人留取伴鸡冠。
玉簪花和希纯·其一
作者：刘跂
朝代：宋

有香无色不因春，端是书生席上珍。
同作虀盐赋诗客，定非歌舞赏花人。
玉簪花和希纯·其一
作者：刘跂
朝代：宋

有香无色不因春，端是书生席上珍。同作齑盐赋诗客，定非歌舞赏花人。
玉簪花和希纯·其七
作者：刘跂
朝代：宋
体裁：七言绝句

姑射山前旧约非，秋风满意未成归。仙人一去无留迹，堕珥遗簪作雪飞。
玉簪花和希纯·其三
作者：刘跂
朝代：宋

玉蕊花开动玉宸，唐昌观里夜逢真。仙人琼卉初无比，直恐芳心却未申。
玉簪花和希纯·其三
作者：刘跂
朝代：宋

玉蘂花开动玉宸，唐昌观裏夜逢真。
仙人琼卉初无比，直恐芳心却未申。
玉簪花和希纯·其二
作者：刘跂
朝代：宋

根移少日便花开，数子殷勤手自培。更剪素衣成鹤氅，王恭定向雪中来。
玉簪花和希纯·其二
作者：刘跂
朝代：宋

根移少日便花开，数子殷勤手自培。
更翦素衣成鹤氅，王恭定向雪中来。
玉簪花和希纯·其五
作者：刘跂
朝代：宋
体裁：七言绝句

孤洁偏因霜露成，春花无数不知名。秖应新沐弹冠客，要尔相宜一倍清。
玉簪花和希纯·其八
作者：刘跂
朝代：宋
体裁：七言绝句

蓝田故有他山错，瑶旆琼旒碧玉干。左紫姚黄满金谷，野人留取伴鸡冠。
玉簪花和希纯·其六
作者：刘跂
朝代：宋
体裁：七言绝句

日日花前醉赋诗，多情休诵北山移。沾巾不要时人学，独为秋香插一枝。
玉簪花和希纯·其四
作者：刘跂
朝代：宋
体裁：七言绝句

凤尾成阴蕉叶重，金钿相对菊花繁。莫悲举世无相识，佩蕙纫兰有屈原。
王升之绝句以诗成有共赋酒熟无孤斟为韵因次其韵
作者：刘跂
朝代：宋

端居得韵语，不作凉秋悲。快若弹丸转，知是王家诗。之人娴辞令，病起犹越声。不量苍苍鬓，属和愁仅成。客来问玄解，付与尊中友。我口不能言，此间甚多有。欲逃苏晋禅，苦乏阳城俸。邻家称子贫，杯酌与君共。忆昨艘楫间，月白云水暮。妙语同赏心，请君来重赋。且无遽典衣，素书堪下酒。旋斸金铃黄，栽轩媚重九。念当岁峥嵘，少别友中玉。梦寐大刀头，安得卢橘熟。霜蟹丰两螯，磊落登盘盂。亹亹倦咀嚼，繄我愁独无。庭阶脱叶静，岌岌高井梧。雁声排云去，历历心不孤。夜寒惨不寐，起坐弹鸣琴。之人邈云汉，空杯难独斟。
王升之绝句以诗成有共赋酒熟无孤斟为韵因次其韵·其一
作者：刘跂
朝代：宋
体裁：五言绝句

端居得韵语，不作凉秋悲。快若弹丸转，知是王家诗。
王升之绝句以诗成有共赋酒熟无孤斟为韵因次其韵·其七
作者：刘跂
朝代：宋
体裁：五言绝句

念当岁峥嵘，少别友中玉。梦寐大刀头，安得卢橘熟。
王升之绝句以诗成有共赋酒熟无孤斟为韵因次其韵·其三
作者：刘跂
朝代：宋
体裁：五言绝句

客来问玄解，付与尊中友。我口不能言，此间甚多有。
王升之绝句以诗成有共赋酒熟无孤斟为韵因次其韵·其九
作者：刘跂
朝代：宋
体裁：五言绝句

庭阶脱叶静，岌岌高井梧。雁声排云去，历历心不孤。
王升之绝句以诗成有共赋酒熟无孤斟为韵因次其韵·其二
作者：刘跂
朝代：宋
体裁：五言绝句

之人娴辞令，病起犹越声。不量苍苍鬓，属和愁仅成。
王升之绝句以诗成有共赋酒熟无孤斟为韵因次其韵·其五
作者：刘跂
朝代：宋

忆昨艘楫间，月白云水暮。妙语同赏心，请君来重赋。
王升之绝句以诗成有共赋酒熟无孤斟为韵因次其韵·其五
作者：刘跂
朝代：宋

忆昨艘檝间，月白云水暮。
妙语同赏心，请君来重赋。
王升之绝句以诗成有共赋酒熟无孤斟为韵因次其韵·其八
作者：刘跂
朝代：宋
体裁：五言绝句

霜蟹丰两螯，磊落登盘盂。亹亹倦咀嚼，繄我愁独无。
王升之绝句以诗成有共赋酒熟无孤斟为韵因次其韵·其六
作者：刘跂
朝代：宋
体裁：五言绝句

且无遽典衣，素书堪下酒。旋斸金铃黄，栽轩媚重九。
王升之绝句以诗成有共赋酒熟无孤斟为韵因次其韵·其十
作者：刘跂
朝代：宋
体裁：五言绝句

夜寒惨不寐，起坐弹鸣琴。之人邈云汉，空杯难独斟。
王升之绝句以诗成有共赋酒熟无孤斟为韵因次其韵·其四
作者：刘跂
朝代：宋
体裁：五言绝句

欲逃苏晋禅，苦乏阳城俸。邻家称子贫，杯酌与君共。
用公允韵送介叔东归
作者：刘跂
朝代：宋

曾曳长裾何处门，楚声悲壮不堪闻。
侵陵急景东都雪，触忤新愁南浦云。
未信书生歌岳岳，要令天子禅云云。
少年持许今安在，拭目翱翔鸳鹭羣。
用公允韵送介叔东归
作者：刘跂
朝代：宋

曾曳长裾何处门，楚声悲壮不堪闻。侵陵急景东都雪，触忤新愁南浦云。未信书生歌岳岳，要令天子禅云云。少年持许今安在，拭目翱翔鸳鹭群。
病中
作者：刘跂
朝代：宋

病如漳浦卧，一腹果然浮。
不着三升饭，能容万斛愁。
水声回别浦，山影到中流。
遣兴须凭酒，殷勤为汝留。
病中
作者：刘跂
朝代：宋

病如漳浦卧，一腹果然浮。不著三升饭，能容万斛愁。水声回别浦，山影到中流。遣兴须凭酒，殷勤为汝留。
相州州园
作者：刘跂
朝代：宋
体裁：七言绝句

解鞍休马暂萧然，虽晚犹堪一醉眠。所到园林且为主，若须吾有是何年。
碾茶
作者：刘跂
朝代：宋
体裁：古风

玉川涕泣讼月蚀，蟾蜍无光玳瑁魄。委照墨海鹦鹆石，恐是云龙小苍璧。我家得之天人家，天家金盘荐玉食。岂堪书生漱糠覈，床头什袭封未拆。不辞屑玉遗君饮，要君锦绣生肝膈。意中佳句甚了了，口不能道空脉脉。诸公椽笔好相过，莫道彭城讥水厄。
秋夜次四侄韵五首
作者：刘跂
朝代：宋

凉飔起天末，倏已扫庭户。光鲜向时柳，惨淡非其故。铅华不足恃，美人抱幽素。穷吾分当尔，不为读书误。行乐北山路，绵力涉逶迤。诸郎骋逸足，掩冉去莫羁。归坐独兀兀，糜粥聊自资。狂澜成止水，吾病真吾师。颢气日且肃，鸣弦此其时。泠泠矢古音，慷慨不胜悲。翔飙媚百卉，苦雨何纷披。曲罢自澄寂，霜气皎冰姿。千古柴桑翁，于酒颇能全。绝知閒居乐，雅乏从事贤。倾心祷王母，更欲丐长年。缅思东篱下，想望故悠然。穷檐讵云陋，霜月粲孤明。空山值饥虚，秋菊餐落英。吾衰抱沈瘵，玩物得我生。循分各有适，天公一何平。
秋夜次四侄韵五首·其一
作者：刘跂
朝代：宋
体裁：古风

凉飔起天末，倏已扫庭户。光鲜向时柳，惨淡非其故。铅华不足恃，美人抱幽素。穷吾分当尔，不为读书误。
秋夜次四侄韵五首·其三
作者：刘跂
朝代：宋

颢气日且肃，鸣弦此其时。
泠泠矢古音，慷慨不胜悲。
翔飈媚百卉，苦雨何纷披。
曲罢自澄寂，霜气皎冰姿。
秋夜次四侄韵五首·其三
作者：刘跂
朝代：宋

颢气日且肃，鸣弦此其时。泠泠矢古音，慷慨不胜悲。翔飙媚百卉，苦雨何纷披。曲罢自澄寂，霜气皎冰姿。
秋夜次四侄韵五首·其二
作者：刘跂
朝代：宋
体裁：古风

行乐北山路，绵力涉逶迤。诸郎骋逸足，掩冉去莫羁。归坐独兀兀，糜粥聊自资。狂澜成止水，吾病真吾师。
秋夜次四侄韵五首·其五
作者：刘跂
朝代：宋
体裁：古风

穷檐讵云陋，霜月粲孤明。空山值饥虚，秋菊餐落英。吾衰抱沈瘵，玩物得我生。循分各有适，天公一何平。
秋夜次四侄韵五首·其四
作者：刘跂
朝代：宋
体裁：古风

千古柴桑翁，于酒颇能全。绝知閒居乐，雅乏从事贤。倾心祷王母，更欲丐长年。缅思东篱下，想望故悠然。
秋夜自泸溪泛舟入泽泺二首
作者：刘跂
朝代：宋

浮舟入浩渺，有楫任逶迟。望迷烟树合，影回星汉移。清静水月界，身到始应知。山横染黛碧，波散涌金明。风微葭苇静，露寒鱼鸟惊。绝境不得到，愁随归棹生。
秋夜自泸溪泛舟入泽泺二首·其一
作者：刘跂
朝代：宋

浮舟入浩渺，有楫任逶迟。望迷烟树合，影回星汉移。清静水月界，身到始应知。
秋夜自泸溪泛舟入泽泺二首·其一
作者：刘跂
朝代：宋

浮舟入浩渺，有楫任逶迟。
望迷烟树合，影迴星汉移。
清静水月界，身到始应知。
秋夜自泸溪泛舟入泽泺二首·其二
作者：刘跂
朝代：宋
体裁：古风

山横染黛碧，波散涌金明。风微葭苇静，露寒鱼鸟惊。绝境不得到，愁随归棹生。
竹里亭
作者：刘跂
朝代：宋
体裁：五言绝句

虽无白家池，竹是九之一。新萌如许长，来岁障夏日。
答刘槩石豫
作者：刘跂
朝代：宋
体裁：七言律诗

春来深觉境翛然，幽鸟檐头接翅眠。落寞久知身是梦，安閒更喜日如年。江山南国楼台外，桃李东风锦绣边。野兴暂成沂水浴，故人盍驾越溪船。
答尹弥尔
作者：刘跂
朝代：宋
体裁：七言律诗

门巷相看经几时，重来新事如弈棋。从今碌碌自我拙，尔后铮铮非子谁。每惊咳唾尽珠玉，定有锦绣生肝脾。人生盖棺事乃已，一笑一嚬安足悲。
答景亮
作者：刘跂
朝代：宋
体裁：七言绝句

十札新诗忽见投，笔端高兴不能休。愿将筋力如公比，安得耽书到白头。
答景亮二首
作者：刘跂
朝代：宋

门无车马迹，卧榻两閒人。野服风前薄，园蔬雨后新。丝桐叔夜操，香火净名真。斜日穿檐入，悠悠对隙尘。吾庐亦自爱，况属仲春中。宾榻疏帘隔，邻园小径通。何妨书帙乱，未遽酒尊空。更约高人过，当轩看偃松。
答景亮二首·其一
作者：刘跂
朝代：宋

门无车马迹，卧榻两閒人。野服风前薄，园蔬雨后新。丝桐叔夜操，香火净名真。斜日穿檐入，悠悠对隙尘。
答景亮二首·其一
作者：刘跂
朝代：宋

门无车马迹，卧榻两閒人。
野服风前薄，园蔬雨后新。
丝桐叔夜操，香火浄名真。
斜日穿檐入，悠悠对隙尘。
答景亮二首·其二
作者：刘跂
朝代：宋

吾庐亦自爱，况属仲春中。宾榻疏帘隔，邻园小径通。何妨书帙乱，未遽酒尊空。更约高人过，当轩看偃松。
答景亮二首·其二
作者：刘跂
朝代：宋

吾庐亦自爱，况属仲春中。
宾榻疏帘隔，邻园小径通。
何妨书袠乱，未遽酒尊空。
更约高人过，当轩看偃松。
答王允中圣推
作者：刘跂
朝代：宋
体裁：古风

长安重行乐，寒食及佳辰。联翩出游宴，闾巷无居人。动静各有趣，拂我朱丝尘。分将幽独心，守此濩落身。斯岂众所然，独子何殷勤。叩门随谒入，俯仰色甚真。从容一笑粲，不觉倾盖新。念昔各从宦，宿亳为近邻。溢言相引重，嗟我曾未闻。乃知国宝拙，不悟王绥仁。高谈喜未定，佳句意益珍。几有按剑感，惊怪惠好频。子方赴吏集，朝暮旅食贫。不忍拜马足，会且扫朱门。独肯閒见我，惟子欲何云。乃言人生世，取舍理莫均。譬之平地水，东西南北分。感此重拜嘉，幸子长相亲。
答王升之
作者：刘跂
朝代：宋

去家今来归，川陆万里长。
有官无禄食，生理剧微茫。
饥创何时瘳，麦陇得扁仓。
丁稚八九人，我老自裹粮。
不辞终岁勤，一饱幸见偿。
所愿杯椀足，何取玉无当。
向来无数青，浑作可怜黄。
想见冰玉姿，膏沐出沸汤。
谁作不祥语，诅呪甚砭伤。
妒人神所呵，坐使天雨霶。
翁媪拜相贺，懽欲插翅翔。
新诗果来谢，追悔如负芒。
君惟文字戏，竿木故逢场。
岂顾狷狭人，为虐变炎凉。
且復置是事，酿玉满君堂。
垂涎得涓滴，渴梦转颠狂。
不嫌餠饵恶，虽贱敢独尝。
交易傥许可，宁復有他肠。
且毌火我屋，亦未穴君墙。
乘除各醉饱，前事永相忘。